Prilično naivno: Tajna služba MI6 otkrila da je planirano ubistvo premijerke Therese May | Faktor.ba\nPrilično naivno: Tajna služba MI6 otkrila da je planirano ubistvo premijerke Therese May\nObjavljeno: 06.12.17 u 09:27 0\nDva muškarca uhapšena su u Velikoj Britaniji zbog sumnje da su pripremali napad na Downing street i ubistvo britanske premijerke Therese May, piše "Independent".\nMay: Tek joj je saopćena vijest\nBritanska tajna služba MI6 vjeruje da su uhapšeni pripremali zavjeru da ubiju Theresu May i bace bombu na sjedište britanske vlade, čuveni Downing street 10.\nPlan je podrazumijevao da osumnjičeni koriste bombu skrivenu u kesi, kojom je trebalo da raznesu vrata Downing streeta i tako uđu u rezidenciju britanske premijerke, koju su potom planirali da izbodu noževima.\nKako navodi "Independent", osumnjičeni su uhapšeni prošle sedmice tokom pretresa u Londonu i Birminghemu i optuženi su za krivična djela terorizma. Oni će se pojaviti u sudnici Vestminsterskog suda danas.\nPlan zavere saopćen je kabinetu Therese May tek jučer, u utorak, a prenio ga je lično šef MI6 Andrew Parker. On je također ministrima rekao i da je njegova sigurnosna služba tokom prošle godine spriječila čak devet sigurnih terorističkih napada.\nTagovi: MI 6 Theresa May


Hortikultura, bašta, dvorište, Desimirovac :: Daibau.rs\nHORTIKULTURA, BAŠTA, DVORIŠTE, DESIMIROVAC\nTražim dobrog baštovana: Skupili smo i proverili baštovane, koji rade u mestu Desimirovac i okolini. Pošaljite potražnju i zainteresovani baštovani će vas kontaktirati za pregled, predračun i ponude.\tUgodan baštovan Desimirovac, koji može da uradi:\torezivanje vinove loze, uklanjanje drveća, sadnja biljaka, održavanje vrta, i ostale povezane poslove će se sigurno naći i za vas.\tviše\n15 NAJBOLJI REZULTATI ZA BAŠTOVANI DESIMIROVAC


Populari — Vikipedija, slobodna enciklopedija\nPopulari (lat. Populares, jednina popularis, doslovno „narodni ljudi“ ili „narodnjaci“) je naziv za reformatorsku, odnosno populističku frakciju u Senatu i/li među vodećim političarima Rimske republike od sredine 2. do sredine 1. veka p. n. e. Za nju je bilo karakteristično da je nastojala da se težište vlasti u Republici sa Senata, kojim je dominirala aristokratija, prebaci na rimske skupštine, kojima je dominirao plebs, odnosno običan narod. Populari su, pak, naklonost plebsa nastojali steći kroz agrarnu reformu, ograničavanje korišćenja robova, mere socijalne pomoći za siromašne građane, odnosno proširenje rimskog državljanstva na pojedince i zajednice iz Italije i provincija.\nZbog svega toga se za populare u savremenoj literaturi ponekad koristi i izraz demokrati, a neka tumačenja ih nazivaju prvom socijalističkom političkom strankom u istoriji. Iako su se borili za interese niže i srednje klase, mnogi vođe populara su poticali od rimskog plemstva, odnosno patricija.\nGlavni suparnik populara su bili konzervativni optimati, a njihove međusobne borbe, koje se počinju beležiti od 130-ih godina p. n. e. su od doba braće Grah eskalirale u endemsko političko nasilje, pa i građanske ratove. Populari su pod Gajem Marijem 80-ih p. n. e. preuzeli vlast u Rimu, ali je nakon Marijeve smrti sledila krvava optimatska reakcija pod Sulom. Najuspešnijim popularskim vođom se pokazao Julije Cezar, koji je sredinom 40-ih p. n. e. u građanskom ratu skršio optimatski otpor i uspostavio ličnu diktaturu tokom koje je provodio opsežne popularske reforme. Cezarovski režim se održao i nakon njegove smrti zahvaljujući Drugom trijumviratu, ali su uspostavom novog carskog poretka populari kao politička stranka jednostavno prestali postojati.\nPreuzeto iz „https://sr.wikipedia.org/w/index.php?title=Популари&oldid=10981013”\nPoslednja izmena na dan 5. maj 2015. u 11:07 č.\nOva stranica je poslednji put uređena na datum 5. maj 2015. u 11:07 č.


Rezultati istraživanja na 32 industrijska kompleksa sa istorijskim zagađenjem | Energetski portal Srbije\nRezultati istraživanja na 32 industrijska kompleksa sa istorijskim zagađenjem\n12.06. 2018 Zaštita životne sredine\nU Beogradu je održan sastanak posebne radne grupe koju je formirala Agencija za zaštitu životne sredine u cilju razmatranja i usvajanja rezultata istraživanja realizovanog u okviru UN environment/GEF projekta “Unapređenje međusektorskog upravljanja zemljištem kroz smanjenje pritisaka na zemljište i planiranje korišćenja zemljišta„.\nČlanovi radne grupe su razmatrali rezultate istraživanja na 32 industrijska kompleksa sa istorijskim zagađenjem i potvrdili predlog prioriteta lokacija za detaljna istraživanja, sanaciju i remedijaciju, koji će biti dostavljen nadležnim institucijama i donosiocima odluka.\nDa podsetimo nedavno je na globalnom Simpozijumu o zagađenju zemljišta koji je održan u sedištu UN za hranu i poljoprivredu (FAO) u Rimu, predstavljen projekat saradnje italijanskog Ministarstva životne sredine, zemljišta i mora, Agencije Ujedinjenih Nacija za životnu sredinu (UN environment) i Ministarstva životne sredine Republike Srbije– Agencije za zaštitu životne sredine.\nU okviru ove pomoći podiže se kapacitet Agencije za zaštitu životne sredine za monitoring kontaminiranih lokaliteta, uzorkovanje i analize zemljišta i izradu Katastra kontaminiranih lokaliteta.\nBiće izrađeni karakterizacioni planovi za detaljno ispitivanje industrijskih lokaliteta „Viskoza“ Loznica i „Zorka“ Šabac i unaprediće se Informacioni sistem zaštite životne sredine u delu Katastra kontaminiranih lokaliteta.\nMinistarstvo životne sredine Republike Srbije\nKatastar kontaminiranih lokaliteta


Srpski Ol star u vaterpolu: Novi Beograd predstavio Mandića, u upravi Soro i Šefik - Telegraf.rs\n16/06/21 | 17:39 ≫ 17:40\nSlobodan Soro, naš proslavljeni reprezentativni golman, prvi put se obrtio medijima nakon što je prekinuo svoju profesionalnu karijeru dugu 31 godinu\n- U Vaterpolo klub Novi Beograd došao sam na poziv Aleksandra Šapića. Ovo jeste mlad klub, ali sa velikim ambicijama što se može videti po igračkom kadru i kvalitetu stručnog štaba. Trudićemo se da nametnemo jedan nivo u igri, koji će svi drugi klubovi pratiti. Imamo ozbiljnog trenera, jak sastav i svi zajedno ćemo se potruditi da klub podignemo do visina na kojima do sada nije bio. Čestitam Dušanu na tome što je bio najbolji igrač Lige šampiona i nadam se da će iste partije pružati i kod nas u klubu - rekao je Denis Šefik, novi član Uprave VK Novi Beograd.\n- Na moju veliku sreću dobio sam poziv VK Novi Beograd da se pridružm, po mom mišljenju, najkvalitetnijoj vaterolo priči koja danas postoji u Srbiji, a verovatno i šire. Ekipa je izuzetno jaka i sasvim sam siguran, sposobna za velika dela. U naredne dve godine nas očekuje i Fajnl-ejt i smatram da uz pravi rad i odnos možemo da se nadamo vrhunskom rezultatu i da pokušamo da Novi Beograd dovedemo na krov Evrope – jasan je bio Slobodan Soro, dodavši da se nada da će se i u budućnosti u vaterpolo sportu postojati zdrava konkurencija i da će i drugi naši klubovi poput Radničkog, Šapca, Partizana, Crvene Zvezde beležiti velike rezultate.\n- Prošle godine smo odigrali prvi put Super ligu, došli smo do finala ovogodišnjeg prvenstva, bili smo učesnici LEN kupa. Imali smo iza sebe komplikovanu sezonu, mnogo posla, pravili smo tim za sledeću sezonu i drago mi je da vidim ove ljude oko sebe, jer znam da će nam biti mnogo lakše da sa njima dođemo do zacrtanog cilja, do evropskog trona – rekao je Vujasinović.\n- Drago mi je što se vraćam u Beograd, videli ste na završnom turniru Lige šampiona da mi je bazen „11. april izuzetno prijao. Ono što je VK Novi Beograd uradio prošle sezone mislim da je od nemerljive važnosti za srpski sport, posebno za vetrpolo, i verujem da će to popularizovati naš sport – rekao je Mandić i kroz osmeh se zahvalio prisutnima što su došli na njegovu rođendansku konferenciju za štampu, na kojoj je ispred svog novog kluba dobio i rođendadnsku tortu iznenađenja.\nNa poziv Šapića: Šoštar novi sportski direktor VK Novi Beograd, Vujasinović sa klupe doziva trofeje\n(UŽIVO) Rikardo poravnava, Partizan ispravlja nepravdu u Sočiju!\n16. jun 2021 | 18:14\nSa čijim parama prave drim tim udjes u politiku i praviš svoj tim sa parama gradjana a trofejni klubovi se unistavaju


Vesić: Zacevljen deo Mirijevskog potoka i rešen veliki ekološki problem - Beogradski Portal\n– Zahvaljujući preduzeću „Beogradvode” i Sekretarijatu za privredu obezbeđeno je 70 miliona dinara i potok je zacevljen a kanalizacija uvedena u kolektor – naglasio je Vesić.\nOn je najavio dalja ulaganja u ovo zvezdarsko naselje.\n– U toku je projektovanje vrtića, dobili smo izvođača i na proleće počinje izgradnja. Vršimo i eksproprijaciju zemljišta za izgradnju nove škole, u Petrarkinoj ulici radićemo veliki park, a Opština još jedan park u Ulici Dragoslava Srejovića. Ovu potonju ulicu proširujemo do Volgine, a kasnije i do samog Mirijeva. Predstoji i uređenje mesne zajednice. Ono što je najvažnije jeste da će žitelji ovog naselja 2028, odnosno 2030. imati dve stanice metroa – rekao je Vesić.\nSve ovo će imati uticaja na cenu nekretnina, ali i na životni konfor, ocenio je zamenik gradonačelnika.\n– Mirijevo je jedno od starijih naselja u Beogradu. Ovim ulaganjima pokazujemo da nam je kvalitet života svakog čoveka na teritoriji grada podjednako važan – naglasio je Vesić.\nPredsednik opštine Zvezdara Vladan Jeremić rekao je da je zacevljavanje Mirijevskog potoka jedan od najvažnijih poslova koji su u saradnji s Gradom Beogradom urađeni tokom 2021. godine na teritoriji ove opštine.\n– Dok su neki koristili ovaj problem za politikanstvo, odgovorna gradska vlast je pokazala da se problemi ne guraju pod tepih, već se rešavaju. Danas više nemamo problem koji je ovde postojao. To je bila jedna od većih investicija za opštinu Zvezdara, ali njegovim rešavanjem se stvaraju uslovi za kvalitetniji život stanovnika ovog naselja. Mirijevo je za nas posebno značajno zato što je jedno od najvećih naselja i sve što je planirano za naredni period ima za cilj da 60.000 stanovnika ovog naselja dobije bolje uslove za život – kazao je Jeremić.\nDogađaju su prisustvovali pomoćnik gradonačelnika Aleksandar Marković, sekretar za privredu Milinko Veličković, direktor „Gradske čistoće” Marko Popadić i v. d. direktora „Beogradvoda” Vladimir Batalović.\nNapomena: Na fotografijama od 6. do 13. su radovi i kako je ovaj prostor izgledao ranije.


Vlada FBIH izdvojila preko 90.000 KM za kupnju udžbenika za učenike osnovnih škola u TK - Hrvatski Glasnik\nNaslovna Društvo Vlada FBIH izdvojila preko 90.000 KM za kupnju udžbenika za učenike osnovnih...\nVlada FBIH izdvojila preko 90.000 KM za kupnju udžbenika za učenike osnovnih škola u TK\nBesplatni udžbenici za sljedeću školsku godinu trebali bi dočekati učenike šestih razreda devetogodišnjeg osnovnog obrazovanja u Federaciji BiH, prvenstveno one koji su u stanju socijalne potrebe.\nOve godine Federalno ministarstvo obrazovanja i znanosti / znanosti potpisalo je ugovore o financiranju / sufinanciranju kupnje besplatnih udžbenika sa svim kantonalnim ministarstvima obrazovanja, koja su dužna nabaviti odgovarajući broj udžbeničkih kompleta, na osnovu vlastitih evidencija učenika u socijalnoj potrebi ili evidencije, odnosno podataka koje su prikupile sve osnovne škole s područja njihovog kantona, najkasnije sedam dana prije početka školske godine 2021/2022. godine.\nKantonalna ministarstva su dužna nabavljati udžbenike od ovlaštenih izdavačkih kuća s područja BiH, koji bi se, osim udžbenika stranih jezika, trebali tiskati u BiH. Također, ako kantonalno ministarstvo iz bilo kojeg razloga ne nabavi udžbenike, obvezno je vratiti sredstva. Federalno ministarstvo vjeruje da je ovaj projekt od velike važnosti i za djecu i za roditelje, s obzirom na to da će besplatni udžbenici roditelje financijski rasteretiti i djeci omogućiti bolje i dostupnije obrazovanje.\nInače, kako bi (su) financiralo kupnju besplatnih udžbenika za učenike šestih razreda devetogodišnjeg osnovnog obrazovanja, prije svega za one koji su u stanju socijalne potrebe, Federalno ministarstvo obrazovanja i znanosti osiguralo je ukupno 450 000 KM u Proračunu FBiH za 2021. godinu.\nOd ovog iznosa, Unsko-sanskom kantonu dodijeljeno je 45.360 KM, Posavini 7.830 KM, Tuzli 93.735 KM, Zenici-Doboju 74.250 KM, Bosni i Podrinju 8.415,00 KM, Središnjoj Bosni 49.770 KM, Hercegovini-Neretvi 42.210 KM, Zapadnoj Hercegovini, Sarajevu 18.765 KM 94.770 KM, a Kanton 10 iznos od 14.895 KM, saopćeno je iz Federalnog ministarstva obrazovanja i nauke.\nPrethodni članak165. obljetnica rođenja Nikole Tesle\nSljedeći članakU Tuzli započinje 6. Džumbus Festival


Limenaria Moja Grcka : svi mi koji volimo Grčku\nPočetna / Severna Grčka / Tasos / Limenaria\nTasos Ostavite komentar 3,566 Pregleda\nLimenaria (Limenarija) je drugi po veličini grad na Tasosu sa 3000 stanovnika. Limenaria je mirno mesto za odmor koje poseduje dve plaže. Gradska plaža je manja, dok je velika plaža dugačka 2 km i nalazi se u zapadnom delu grada, gde se nalazi dosta barova na plaži, taverni i restorana. Najlepši deo Limenarie je šetalište koje počinje od policijske stanice.\nLimenaria ima sve sadržaje pravoga gradića, poštu, banke, mesare , kafiće, internet barove…Takodje ima bogat noćni život, odlične smeštajne kapacitete sa kvalitetnim hotelima, apartmanima, bungalovima..\nZaštitini simbol Limenarie je „Žuti zamak“ u Palataki.\nKada krenete prema istoku iz Limenarie naići ćete na atraktivnu plažu Metalia. Metalia ima fin pesak, sa dosta plitkom vodom tako da je idealna za porodice sa malom decom. Postoji odlična organizacija na plaži sa ležaljkama i suncobranima. Na plaži se mogu videti rupe koje su nastale zbog obližnje rudarske industrije.\nNa 2,5 km od Limenarije je letovalište Pefkari, a 4 km istočno se nalazi prelepa peščana plaža u Potosu.\nLimenarija – mapa\nOznakelimenaria limenarija Tasos\nPrethodni tekst Ostrvo Spinalonga\nSledeći tekst Limenas


Izgubite višak kilograma | Xplode Nutrition | Zdravlje, Saveti\nJedan čovek odlučio je da podeli sa čitavim svetom svoja dostignuća u borbi sa viškom kilograma, koja je postigao uz pomoć sistema piramide. Kada je Sem Altieri završio školu, on nije bio dobrog zdravlja, a nikako nije bio u dobroj formi. Noćima nije spavao jer je učio, nije dovoljno vežbao i loše se hranio, a sve je to uzelo svoj danak. Tada je shvatio da ima dve opcije – ili da nastavi sa svojim lošim navikama koje bi ga samo dovele do pogoršanja ili da promeni svoj život i vrati se u formu i dobro zdravlje.\nAltieri se upustio u program koji mu je promenio život, a za cilj je u samom početku imao gubljenje kilograma. Potom, on je želeo da postane fizički jači, ali ne i krupniji, odnosno da ima izvajano telo koje je oduvek želeo. On se oduševio svojim programom vežbi, a potom je počeo da pomaže i drugima koji su se našli u istoj naizgled beznadežnoj situaciji. Na kraju, on je postao trener i razvio svoj sajt za vežbanje i kvalitet života, dobio je brojne sertifikate i postao pravi stručnjak na tu temu.\nPiramida debljine je bila jedna od najboljih metoda sa kojima se Altieri susreo tokom svog putovanja. U pitanju je vizuelni alat, odnosno dijagram, koji pokazuje kako načiniti bolje izbore i odabrati bolje aktivnosti kako bi se smanjila telesna masnoća.\nU suštini, trebalo bi da pratite pet saveta ove piramite kako biste izgubili neželjeni višak kilograma od najvažnijih do manje važnih:\n1. Smanjite kalorije: jedini način da istopite masne naslage jeste da unosite manje kalorija nego što je vašem telu potrebno.\n2. Unos proteina: konzumirajte 0.7 do 1 gram proteina na svakih pola kilograma svoje težine dnevno, a ostatak kalorija unesite u kojoj god kombinaciji želite. 100% Whey protein odličan je dodatak ishrani kada želite povećati unos proteina.\n3. Dizanje tegova: morate dizati tegove od dva do pet puta nedeljno, u sesijama koje traju od 30 do 60 minuta, kako biste vremenom postajali sve jači.\n4. Redovan san: druga stvar na koju se morate osloniti jeste redovan san, odnosno od 7 do 9 sati svake noći. Tokom sna, vaše telo se revitalizuje i troši nakupljenu energiju i kalorije, iako je u stanju mirovanja.\n5. Kardio vežbe: ove vežbe će vam pomoći da povećate svoju izdržljivost, a kako kaže Altieri, pojačaćete svoju volju takođe.\nPrateći ove jednostavne savete i menjajući neke loše navike, praktično svako može dobiti svoje telo iz snova. Naravno, kada kažemo da su saveti jednostavni, mislimo na to da su jednostavno sročeni.\nSvakako ćete imati poteškoća da se odviknete od loših navika posebno ako ih godinama negujete. Ako zapnete i posrnete na samom početku svog putovanja, setite se da je prvi korak najteži i da je uspeh i sama činjenica da ste odlučili da pokušate.\nPodignite se i probajte ponovo, i ponavljajte sve to, dok ne dobijete rezultate za kojima čeznete.\nTags: debljanje, mršavljenje, masne naslage\nsportska ishrana whey protein Proteinske palačinke zgib bikini trbušnjaci ishrana Xplode Classic tegovi zdravlje mišići sklekovi Xplode Nutrition body building fitnes Whey trening Proteinski šejk selfikon xplode team biceps proteini skidanje kilograma izoleucin čučnjevi Bench Press mišićna masa iskorak mišićna definicija kreatin mrtvo dizanje fitness dijeta kardio trening BCAA protein Classic Sports Festival trbušni mišići aminokiseline belančevine gojaznost bodybuilding metabolizam keto dijeta suplementi motivacija glutamin casein teretana mršavljenje


Azijske berze pale, evro snažan | Gde Investirati\nNa Tokijskoj berzi Nikkei indeks je oko 6,00 sati bio u minusu 0,3 posto, dok su cene akcija u Hong Kongu, Šangaju i Južnoj Koreji skliznule između 0,3 i 1,3 posto.\nZbog toga je MSCI indeks azijsko-pacifičkih akcija, bez japanskih, oko 6,00 sati bio na gubitku 0,65 posto, skliznuvši s najviših nivoa u 10 godina.\nNa samom početku današnjeg trgovanja taj je indeks blago porastao, zahvaljujući novim rekordima S&P 500 i Nasdaq indeksa na američkim tržištima u petak.\nNo, entuzijazam ulagača ubrzo je splasnuo, pa su na većini azijskih berzi cene akcija pale.\nNajviše je, 1,3 posto, potonuo južnokorejski Kospi indeks, što je posledica pada cena akcija Samsunga i drugih proizvođača čipova, nakon što je objavljena analiza da će ′super ciklus′ za memorijske čipove uskoro oslabiti.\n“Globalna prodaja poluprovodnika snažno je porasla u trećem tromesečju. No, u četvrtom kvartalu potražnja bi, kao reakcija na prethodni snažan rast, mogla oslabiti, pa postoji i mogućnost zaokreta u trendu cena”, kaže Yoshimasa Maruyama, ekonomista u kompaniji SMBC Nikko Securities.\nU Šangaju su cene akcija jutros skliznule 0,7 posto, na najniži nivo u tri meseca, što je posledica novih mera vlasti za zauzdavanje kreditiranja mikro preduzeća i zaoštravanja regulacije u sektoru upravljanja imovinom.\nI cene su nafte jutros blago skliznule, nakon snažnog rasta prošle nedelje. Na londonskom tržištu cena barela je oslabila šest centi, na 63,80 dolara, dok je na američkom tržištu barel pojeftinio oko 25 centi, na 58,70 dolara, skliznuvši s najvišeg nivoa od jula 2015. godine.\nTo je posledica neizvesnosti oko toga hoće li Rusija na sastanku OPEC-a i drugih najvećih svetskih proizvođača 30. novembra podržati produženje dogovora o smanjenoj proizvodnji nafte do kraja 2018. godine.\nA na valutnim tržištima je kurs evra prema dolaru jutros dostigao 1,1940 dolara, nov najviši nivo od 22. septembra, dok je u petak na zatvaranju tržišta iznosio 1,1930 dolara.\nEvro crpi podršku iz vesti da je u Nemačkoj socijaldemokratska stranka spremna pregovarati s konzervativcima Angele Merkel o novoj velikoj koaliciji kako bi se izbegli novi parlamentarni izbori.\nAmerička valuta oslabila i prema japanskoj, za 0,15 posto, na 111,35 jena.\nZbog toga se dolarov indeks, koji pokazuje vrednost američke u odnosu na ostalih šest najvažnijih svetskih valuta, jutros kreće oko 92,80 bodova, nedaleko 92,67 bodova, najnižeg nivoa u dva meseca na koju je u jednom trenutku skliznuo u petak.\nPrevious Nekretnine jeftinije u Mariboru nego u Ljubljani\nNext Nova prodaja imovine preduzeća Horti produkt\nWall Street u minusu, investitori zabrinuti za buduće poteze Kine u vezi kupovine američkih obveznica i moguć izlazak SAD iz NAFTE\nPosle nekoliko uzastopnih dana rasta, indeksi na američkim berzama završili su sredu u blagim minusima.


Testirao sam procureli Windows 11! (VIDEO) | SN\nAutor: Stefan Marjanov Objavljeno: 17.06.2021 Ažurirano 17.06.2021\nMicrosoft je rekao da će Windows 10 biti poslednji Windows, ali to se menja uskoro. Naime, Windows 11 izlazi uskoro, a Windows 10 gubi podršku 2025. godine. Microsoft je takođe rekao da će Windows 11 biti veliki update i da možemo očekivati dosta izmena – kako „ispod haube“ tako i na površini.\nAko ste nestrpljivi, snimio sam video u kojem sam pokazao proces instalacije Windows 11 sistema, prvo pokretanje (Setup), novi Start, Notifications panel, Widgets, Settings… itd.\nPrvo što ćete primetiti novo to je Start koji sada „lebdi“ (Float) umesto da je „zakačen“ (Docked). Takođe, podrazumevano ikonice na Start traci su centrirane, a možete ih vratiti levo kroz podešavanja.\nDruga stvar koju možete odmah primetiti jesu zaobljene ivice. Svi prozori i elementi imaju zaobljene ivice umesto oštrih, i možda malčice izraženiju senku (nisam uspeo da procenim).\nI imamo tu još dosta izmena kao što su recimo nove sistemske ikonice, nekoliko novih opcija u Settings panelu, nove animacije, poboljšani split screen…\nWindows 11 izlazi zvanično 24. Juna 2021. godine i (po svemu sudeći) biće besplatna nadogradnja za postojaće Windows korisnike.


"Panteri" su odlično započeli utakmicu, vodili su čak sa 20:7 u Zagrebu uz odličnu rolu Filipa Čovića i zakucavanja Alekse Radanova, ali je hrvatski prvak znao da se vrati.\nCedevita je dobila drugu četvrtinu sa devet razlike, treću sa 10 i tako stekla prednost dovoljnu za trijumf, a gosti su ublažili poraz u finišu.\nNajbolji u pobedničkoj ekipi bili su odlični Džanan Musa sa 21 poenom (5/5 za dva, 2/3 za tri), uz šest skokova, i Demetris Nikols sa 15.\nFMP su predovidli Čović sa 20 poena (devet asistencija) i Nemanja Nenadić sa 12.\nBudućnost - Zadar 21\nMega Bemaks - Cibona 19\nC. zvezda - Mornar 21


Sud je takođe odbacio zahteve za obustavu izvršenja pojedinačnih akata i radnji preduzetih na osnovu osporene Odluke, što se odnosi na različite uredbe koje su donošene u toku vanrednog stanja, objavljeno je na sajtu Ustavnog suda.\nOvu odluku donelo je Veliko veće Ustavnog suda, koje čine sve sudije tog suda.\n#inicijativa, #ustavni sud\nSpisak dosadašnjih komentara za članak "Ustavni sud odbacio inicijative za proglašenje vanrednog stanja neustavnim".\nSpisak dosadašnjih komentara za članak "Ustavni sud odbacio inicijative za proglašenje vanrednog stanja neustavnim". Podelite vaše mišljenje sa nama. Pošaljite komentar klikom na dugme - napišite komentar.


Kina: Na ulazu u restoran vaganje gostiju\n16.08.2020. / 12:10\nPEKING – Na ulazu u jedan restoran u centralnoj Kini od gostiju je traženo da se vagaju i da hranu naručuju u skladu sa kilažom, zbog čega su se vlasnici izvinili jer je taj postupak izazvao lavinu negativnih komentara na društvenim mrežama. Ova politika je uvedena nakon pokretanja nacionalne kampanje protiv bacanja hrane.\nNa samom ulazu u restoran u gradu Čangša postavljene su dvije velike vage. Od gostiju je traženo da se vagaju i da dobijene podatke unesu u aplikaciju koja će im onda ponuditi odgovarajući meni.\nNa ulazu su postavljeni natpisi na kojima piše “budite štedljivi i marljivi, promovišite prazne tanjire” i “operacija prazan tanjir”.\nOva nova politika izazvala je lavinu negativnih komentara na kineskim društvenim mrežama, javlja Bi-Bi-Si.\nPostovi na platformi “Veibo” sa ovom tematikom pregledani su više od 300 miliona puta.\nUprava restorana saopštila je da “duboko žali” zbog svog tumačenja nacionalne kampanje “Očisti tanjir”.\n“Naša prvobitna namjera je bila da spriječimo bacanje hrane, odnosno da hranu naručujemo na zdrav način. Nikada nismo prisiljavali goste da se vagaju“, navodi se u saopštenju restorana na društvenim mrežama.\nKineski predsjednik Si Đinping koji je podržao kampanju rekao je da je količina hrane koja se baca u Kini “šokantna i uznemiravajuća”.\nNakon poruke predsjednika Kine kineska Asocijacija ketering industrije u Vuhanu apelovala je da restorani u gradu ograniče broj jela koja se serviraju, posebno kada se radi o grupama gostiju. Srna\nTagovi: bacanje hranekinavaganje gostiju\n16.10.2021 | 8:40\nEkonomski problemi u Kini mogli bi dodatno ugroziti globalni lanac snabdijevanja\n13.10.2021 | 13:09\nKina najavila dalje suzbijanje monopolističkog poslovanja\n09.10.2021 | 11:20\nKina pregovara sa SAD o ukidanju sankcija i carina


POČINjE NASTAVA NA DALJINU I ZA SREDNjOŠKOLCE U REPUBLICI SRPSKOJ | SRNA\nPOČINjE NASTAVA NA DALJINU I ZA SREDNjOŠKOLCE U REPUBLICI SRPSKOJ\nNikada do sada nismo bili u situaciji da jedinstveno, u cijelom obrazovnom sistemu osnovnih i srednjih škola, primjenjujemo izvođenje nastave na daljinu. Nastava putem televizijskog servisa za osnovne škole, sa mogućnošću onlajn praćenja, bila je najbolje riješenje s obzirom na to da imamo tehničko ograničenje prohodnosti interneta na cijeloj teritoriji Republike Srpske, istakla je Trivićeva.\nBANjALUKA, 19. MARTA /SRNA/ - Ministar prosvjete i kulture Republike Srpske Natalija Trivić izjavila je u intrevjuu Srni da bi od ponedjeljka, 23. marta, trebalo da počne nastava na daljinu za srednjoškolce u Srpskoj.\n"Nakon što smo uspješno počeli sa izvođenjem nastave na daljinu za učenike osnovnih škola Republike Srpske, odlučili smo da isto provedemo i za srednjoškolce. Republički pedagoški zavod je u saradnji sa direktorima srednjih škola usaglasio način izvođenja nastave na daljinu koja će se odvijati upotrebom onlajn platformi za učenje, Office 365 alata i drugih sistema komunikacije poput mejl adresa, društvenih mreža i servisa za razmjenu poruka", istakla je Trivićeva.


Datum početka 20.11.2013.Policy papers\nPolicy Brief: Promene na terenu podstaknute dijalogom: Analiza sprovodjenja dogovora o slobodi kretanja i trgovine izmedju Kosova i Srbije uz posredstvo EU\nDijalog između Kosova i Srbije uz posredstvo EU započet je u martu 2011. godine. Za manje od tri godine dijalog je rezultirao brojnim zvaničnim sporazumima, razgovori su prešli iz tehničkih u političke, i pokrenuti su razgovori i saradnja između Kosova i Srbije koji bi prethodnih godina bili nezamislivi. Činjenica da su se političari visokog ranga iz Srbije i Kosova sastali da razgovaraju, kao i sami sporazumi, predstavljaju revolucionarne korake u odnosima između Kosova i Srbije. Međutim, ključ uspešnog dijaloga leži u implementaciji sporazuma. Uspešna implementacija sporazuma neophodna je za normalizaciju života građana i izuzetnoje relevantna za procese EU integracija i za Kosovo i za Srbiju. Ovaj policy brief analizira rana iskustva sa implementacijom tri ključna sporazuma – o slobodi kretanja, carinama i IBM-u – uzimajući u obzir prethodna iskustva sa protokom robe i ljudi između Kosova i Srbije, kao i savremene zahteve na polju ekonomske i regionalne integracije i saradnje. Rad takođe sadrži preporuke za politiku za sve strane u dijalogu. Policy brief je izrađen kao rezultat saradnje dve think tanks organizacije – InTER-a i Grupom za pravne i političke studije iz Prištine, u okviru DGAP TRAIN programa. Policy brief je u periodu od 11-14. novembra 2013. godine prezentovan u Briselu predstavnicima Evropske komisije i Evropskog parlamenta koji su uključeni u dijalog ili aktivnosti na pitanjima koja se odnose na Srbiju i Kosovo. Narednih nedelja policy brief biće prezentovan nacionalnim stejkholderima u Srbiji i na Kosovu. Više informacija o učesću InTER-a u DGAP TRAIN programu može se naći na stranici Istraživanja.\nDatum početka 30.10.2013.Policy papers\nSlovačka razvojna pomoć Republici Srbiji – da li je vreme za povlačenje?\nSlovačka razvojna pomoć (ODA) imala je značajnu ulogu u tranziciji, demokratizaciji i modernizaciji društva u Srbiji. Slovačka pomoć Srbiji počela je 2000. godine, kada je podržala promenu režima u bivšoj Jugoslaviji u okviru takozvanog Bratislavskog procesa - programa za demokratsku Jugoslaviju. Ovaj proces je nesumnjivo “pionirski projekat” slovačke razvojne pomoći i prvi uspešan transfer slovačkog iskustva i znanja u procesu mirne demokratizacije društva u jednoj zemlji u tranziciji. Zatim je 2003. godine Srbija postala jedna od prioritetnih zemalja i korisnika slovačke razvojne pomoći iz Fonda Bratislava – Beograd, a kasnije i fonda Slovak Aid. U Srbiji je u periodu 2003-2012. godine sprovedeno 108 razvojnih projekata ukupne vrednosti 13 miliona eura. Međutim, već 2011. godine, Republika Srbija gubi status prioritetne zemlje što je dovelo do značajnog smanjenja u obimu slovačke razvojne pomoći uprkos činjenici da je Srbija po “Srednjeročnoj strategiji slovačke razvojne pomoći za period 2009-2013” još uvek bila prioritetna programska zemlja. Gubitak pozicije programske zemlje vidimo kao posledicu nekoliko okolnosti i na osnovu toga smo identifikovali četiri ključne tačke: status Srbije kao države kandidata za članstvo u EU, delovanje uticajnih slovačkih NVO na programiranje slovačke razvojne pomoći upućene Srbiji, nepoklapanje između strateških, programskih dokumenata slovačke razvojne pomoći i spoljnopolitičkih ciljeva slovačke vlade, i poteškoće u merenju delotvornosti i efikasnosti slovačke razvojne pomoći Srbiji radi nedostatka procedura za monitoring i evaluaciju koje bi nepristrasno procenile stvarne efekte slovačke razvojne pomoći u Srbiji. Da bi se odgovorilo na ove izazove, oblasti u kojima prepoznajemo potencijalne intervencije od strane slovačke razvojne pomoći su sledeće: 1.\tUloga slovačke razvojne pomoći kao diplomatskog instrumenta; 2.\tUloga slovačke razvojne pomoći u jačanju ekonomske saradnje; 3.\tUloga slovačke razvojne pomoći u procesima EU integracija; 4.\tUloga slovačke razvojne pomoći u jačanju regionalne saradnje; Srbija je bez sumnje bila najveći korisnik slovačke razvojne pomoći tokom ovih godina. Uprkos toj činjenici, nijedan predstavnik srpske vlade ili parlamenta nije bio pozvan da govori o delotvornosti slovačke razvojne pomoći u Srbiji na međunarodnoj konferenciji “10 godina SlovakAid-a: vizija razvojne saradnje za svet koji se menja” na kojoj su se sreli predstavnici svih sektora iz 17 zemalja, uključujući i gospodina Andrisa Piebalgsa, Evropskog komesara za razvoj. Mi razumemo doprinos nevladinog sektora političkim, ekonomskim i društvenim promenama u našoj zemlji, međutim, kada se radi o programiranju i razgovorima o viziji slovačke razvojne pomoći za naredni period, stejkholderi i odgovarajuće institucije iz vlade i parlamenta Srbije takođe bi trebalo da budu uključeni. Nadovezujući se na ono što je već rečeno ranije, smanjenje učešća slovačke razvojne pomoći u Srbiji, sa naše tačke gledišta, može imati negativne posledice na Srbiju i Slovačku, zemlju koja je zbog svoje komparativne prednosti bila poštovana u okviru donatorske zajednice u Srbiji. Strategija "povlačenja" prilično slabi poziciju i uticaj Slovačke u političkom i ekonomskom razvoju u Srbiji, kao ključnog igrača i lidera u Jugoistočnoj Evropi. Ovim se otvara teritorija za nove aktere na polju razvojne pomoći koji čekaju takvu priliku.


Nevakcinisanoj deci nastava po kućama! - Ekonomske Vesti\nNevakcinisanoj deci nastava po kućama!\n8. sep. 2019 9. sep. 2019 Andrija Matić 0 Comments\nModa izbegavanja vakcinacije dece postaje prava mora za razvijeni svet u kome se, delimično i zbog toga, vraćaju zarazne bolesti za koje se verovalo da su iskorenjene.\nJedna od takvih su male boginje: Svetska zdravstvena organizacija (WHO) je upozorila da je, delimično i zbog smanjenog obuhvata dece vakcinacijom, u Evropi od januara do juna ove godine virusom malih boginja zaraženo 90.000 osoba ili dvaput više nego u istom periodu 2018. Od toga najveći broj u Rusiji susednoj Ukrajini.\nGradske vlasti Moskve, glavnog grada Rusije, nisu usamljene u nameri da radikalnim merama prisile roditelje da svoju decu vakcinišu.\nGrad Moskva najavljuje, izveštavaju ruski mediji, da će s Državnom dumom uskoro razmotriti ustavne prepreke ideji Gradskog sekretarijata za obrazovanje da se deci, koja u propisanim rokovima nisu primila sve propisane vakcine, onemogući pristup obrazovnim institucijama.\nPredsednik moskovskog parlamenta Aleksej Šapošnjikov izjavio je da Ustav Rusije zabranjuje da se detetu uskrati obrazovanje i najdalje što bi gradske vlasti mogle to je da nevakcinisanoj deci organizuju kućnu nastavu!\nSekretarijat za obrazovanje Moskve u prilog najstrožoj regulativi navodi podatak da je tokom prošle školske godine, zbog infektivnih obolenja nevakcinisane dece objavljeno 46 karantina koji su obuhvatili 2.000 dece. A kad se dodaju ovčije boginje, to su već 434 karantina sa 11.000 dece!\n← Saudijski kralj postavio sina za ministra energetike\nU električnim cigaretama poguban vitamin E →


Zbrka.com - Kurir poslao Zvezdu Granda u zatvor - Zanimljivosti i Jet Set\nNakon što je Kurir u jučerašnjem broju objavio fotografiju ovogodišnjeg pobednika „Zvezda Granda“ kako sedi za volanom svog novog „audija A6“ i njegovog priznanja da već dve godine „šoferira“, a da nije položio vozački ispit, oglasio se predsednik Komiteta za bezbednost saobraćaja Damir Okanović.\n- Svako ima obavezu da se pridržava propisa, a to se odnosi i na gospodina Darka Lazića. Mi zahtevamo od glavnog tužioca MUP da pokrene odgovarajući postupak. Već mesec dana provlači se po novinama kako gospodin Lazić vozi bez vozačke dozvole, a niko se ne oglašava. Nakon što je Kurir objavio i fotografiju, mi smo morali da reagujemo! - naglašava Okanović, dodavši da svojim postupcima mladi pevač šalje veoma lošu poruku vršnjacima:\n- Posebno javne ličnosti imaju veliku odgovornost da poštuju saobraćajne propise i tako utiču na stanovništvo. Najveći problem je u tome što se on nije pokajao, nego je faktički prešao preko toga kao da je to nešto najnormalnije!\nDarku Laziću je veoma krivo što se digla velika frka oko cele priče, jer, tvrdi, uopšte mu nije bio cilj da mladima šalje lošu poruku i naglašava da je rešen da poštuje sve zakonske odredbe.\n- Otkako je Zakon stupio na snagu, nisam seo u automobil. Jednom sam došao na snimanje „Granda“, kad ste me i uslikali, ali tada sam zaista strašno žurio. Zaista nisam imao nameru da ikome šaljem loše poruke. Tek sam nedavno napunio 18 godina, i dok ne položim testove i vožnju, obećavam, više neću sesti u auto! - rekao nam je Lazić.


Turkmenistan traži pregovore sa Gaspromom | ENERGETIKArs.com\nNalazite se na Home » Gas » Turkmenistan traži pregovore sa Gaspromom\nTurkmenistan traži pregovore sa Gaspromom\nObjavljeno: 20:45, 5. јануара 2016.\nAŠHABAD, Vlasti u Turkmenistanu su saopštile da će tražiti pregovore sa ruskim Gaspromom, nakon što je ta kompanija prestala da kupuje gas od Turkmenistana.\nOdnosi između zvanične Moskve i Ašhabada su zategnuti otkako je Rusija u februaru prošle godine najavila da će smanjiti kupovinu turkmenistanskog gasa za skoro dvije trećine, navodeći kao razlog povećane proizvodne kapaciteta Gasproma.\nTags: gas,gasprom,prirodni gas,turkmengas


"Đavoli" posetili karantin i poslali poruku fudbalerima!\nNavijači Radničkog 1923 pokazali su tokom prethodne noći svoje pravo lice pošto su uoči današnjeg duela kragujevačkog superligaša i subotičkog Spartaka posetili fudbalere u karantinu i dali im podstrek u borbi za opstanak u ligi.\n"Tigrice" se časno oprostile od Evrope\nRukometašice Radničkog nisu uspele da prirede senzaciju i nadomeste zaostatak od 15 golova u duelu sa norveškim Bjasenom ali su se pobedom u revanšu 1/8 finala KPK oprostile od Evrope.\nLŠ - Radnički ostao u trci za 'fajnal-siks'\nVaterpolisti Radničkog iz Kragujevca osvojili su nova tri boda i tako ostali u trci za "fajnal-siks", pošto su na svom bazenu savladali šampiona Mađarske, ekipu Egera, rezultatom 12:11.\nLiga za prvaka - Nova pobeda Radničkog!\nVaterpolisti kragujevačkog Radničkog upisali su i drugu pobedu u novoformiranoj Ligi za prvaka u okviru Triglav lige.\nKrneta potpisao za Zvezdinog "dželata"\nBivši fudbaler Partizana i Crvene zvezde Jovan Krneta karijeru će nastaviti u redovima poslednjeg kluba sa kojim je Zvezda igrala takmičarsku utakmicu na evropskoj sceni.\nTriglav liga - Radnički osvojio Zagreb i drugo mesto u grupi "A"!\nVaterpolisti kragujevačkog Radničkog završili su prvi deo sezone u regionalnom šampionatu pobedom na gostovanju zagrebačkoj Mladosti čime su obezbedili drugo mesto i vredne bodove pred početak lige za prvaka.\nLŠ - Radnički poražen u Breši\nVaterpolisti Breše savladali su viceprvaka Evrope u okviru 4. kola grupne faze Lige šampiona. Nakon poraza u Italiji Radnički je umanjio svoje šanse za plasman na fajnal-siks.\nŠampion Evrope srušen u Kragujevcu!\nU reprizi finala prošlosezonskog izdanja fajnal-siksa Lige šampiona Radnički se revanširao španskoj Barseloneti i tako stigao do prvog trijumfa u elitnom takmičenju u tekućoj sezoni.


Poštovani, osuđen sam za delo razbutojništva u grupi, troje nas je učestvovalo u delu ..pravosnažno. sam osuđen na 5 godina, interesuje me kad nastupa apsolutna zastarelost? Presuda je od 2012 god. Hvala\nDa bi došlo do apsolutnog zastarevanja izvršenja kazne na koju ste pravnosnažno osuđeni, treba da protekne 10 godina od dana pravnosnažnosti presude, kojom Vam je izrečena kazna zatvora od 5 godina. Zastarelost se prekida svakom radnjom nadležnog organa koja se preduzima radi izvršenja kazne. Svakim prekidom zastarevanje počinje ponovo da teče.\nPrevious2006 izvršio sam krivično delo teška krađa,suđenje mi je počelo 2009. i još uvek traje. Interesuje me da li je nastupila ikakva zastarelost pošto traje već 6 godina ako nije koliko treba da prodje. Hvala NextSačinio sam ugovor o poklonu nepokretnosti uz pomoć vašek site-a, pa me zanima gde to treba da overim, u koliko primeraka i koliko košta overa sa svim ostalim dažbinama. Sve mi to treba da bih dokazao nepokretnost prilikom podnošenja zahteva poreskoj upravi.


Kajinoj firmi više od 400.000 KM za kupovinu najosnovnijih sredstava za rad – Fokus.ba\nPrije nekoliko godina Milanović kupio i Komunalno preduzeće iz Ljubljane (KPL), što je tada izazvalo burne polemike u slovenačkoj javnosti\nPreciznije, Grad Banjaluka je u posljednje dvije godine iz budžeta izdvojio 405.000 KM za kupovinu kontejnera i kanti za odlaganje otpada. U sklopljenim ugovorima o nabavci, koji se nalaze u posjedu eTrafike, između ostalog navodi se i to, da će kontejneri i kante za odlaganje otpada, koje je gradska uprava kupovala od firme “Procesna oprema inženjering” d.o.o. Laktaši, biti isporučeni preduzeću “Čistoća” a. d. Banjaluka, piše etrafika.net.\nAutor: O. Tešić (etrafika.net)\n#banja luka#čistoća#Mladen Milanović Kaja


Otvoren prvi sajam proizvođača nameštaja u Svrljigu - Svrljiške novine\nSvrljig - Svrljig vesti - Otvoren prvi sajam proizvođača nameštaja u Svrljigu\nNa sajmu je prisutno osam izlagača i to ‚‚Trilord“, ‚‚Univerzal luks“, ‚‚Dekor“, ‚‚Nameštaj Božinović“, ‚‚Kupidon style“, ‚‚Tapetarija Luki“, ‚‚Nonić“ i ‚‚Tapetarija Milićević“.\n‚‚Svrljig će u narednom periodu raditi na unapređenju sajma proširenjem asortimana“, rekao je Miletić.\nSajam je ozvaničila predsednica optšine Svrljig Jelena Trifunović koja je tom priliko istakla da je sajam sastavni deo privredno-turističke i kulturne manifestacije ‚‚Belmužijade“ koja se u Svrljigu organizuje po 11. put.\n‚‚Dugo godina smo radili na promociji turizma, tradicije i kulture, došlo je vreme da pored toga promovišemo i razvoj privrede“, ističe Trifunovićeva.\nSelaković je nakon obilaska sajma koji je smešten u balon sali kod osnovne škole ‚‚Dobrila Stamoblić“ posetio i sportski centar ‚‚Pastirište“ gde se održava jedanaesta privredno-turistička i kulturna manifestacija ‚‚Belmužijada“.\nSledećaMinistar Selaković otvorio 11. ‚‚Belmužijadu“Next\nSajam proizvođača nameštaja u Svrljigu\nPrvi sajam proizvođača nameštaja u jugoistočnoj Srbiji u Svrljigu


Naslovna stranica - InexSdpce\nInex SDPCE d.o.o. je partner firme Clemco koja u oblasti proizvodnje za peskarenje ima najekspanzivniju proizvodnu liniju koja i održava najviše standarde širom sveta. Clemco proizvodi su napravljeni na osnovu jasno postavljenih zahteva tako da imaju konstantan, nepromenjen kvalitet dugi niz godina.\nClemco oprema za peskarenje je jedna od najboljih I sa najboljim performansama. Peskarenje sa Clemco opremom za peskarenje omogućava da za najmanje vremena postignete najbilje rezultate nego sa bilo kojim drugim brendom.\nAbrazivi koje koriste naši partneri su jedni od najkvalitetnijih na svetu i poseduju najviše standarde u zaštiti radne sredine kao I životne sredine. Posvećeni detaljima, pažljivo odabranim sirovinama prilkom proizvodnje opreme Clemco oprema za peskarenje je svela na minimum abrazivno habanje opreme a samim tim svojim klijentima dugog veka, trajan proizvod.\nClemco je više generacijska kompanija koja svoj kvalitet I vrednosti prenosi i nadograđuje sa kolena na koleno. Inženjeri sa velikim iskustvom su u stvari to što čini kompaniju u njene partnere kompetetivnim na svetskom tržištu kao i iskustvo kompanija sa kojima Clemco eksluzivno sarađuje u određenim regionima.\nPartneri firme Inex SDPCE d.o.o. u oblasti abraziva omogućavaju da naši korisnici obrađuju svoje proizvode na najbrži, najkvalitetniji način I da zadovolje I najviše tehnološke standarde, kao što su npr. standardi u avio industriji…\nClemco proizvodi podržavaju sve vidove globalnih potreba za energijom, prenosom, obradom i održavanjem. Naši inovativni abrazivi omogućavaju da peskarenjem dobijete najzahtevnije površine koje mogu da budu neka faza u proizvodnji a mogu da budu i završna faza, samim tim daju onu dodatu vrednost kako u kvalitetu tako i vizuelno.\nInex SDPCE d.o.o. može ponuditi kompletano inženjering rešenje sa svom neophodnom projektnom I svom drugom dokumentacijom u skladu sa Vašim zahtevima. Na ovaj način nekoliko firmi koriste naša rešenja što im je omogućilo kvalitetan I stabilan proces proizvodnje. Našim partnerima kažemo koristite naše znanje i sledite nas i nema greške jer mi pratimo i idemo u korak sa svetom.\nPower by InexSdpce


У Средњој техничкој ПТТ школи још један дуални профил | Министарство просвете, науке и технолошког развоја\nokt 13, 2021 | Vesti\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić obišao je danas Srednju tehničku PTT školu u Beogradu u kojoj od ove školske godine postoji novi profil po dualnom modelu – tehničar poštanskog saobraćaja i telekomunikacionih usluga.\nUčenici koji se školuju za ovo zanimanje će znanja sticati i u JP „Pošta Srbije“.\nUgovor o saradnji Srednje tehničke PTT škole i JP „Pošta Srbije“ danas su u prisustvu ministra Ružića potpisali vršilac dužnosti direktora tog javnog preduzeća Zoran Đorđević i direktor škole Goran Stanojević.\nMinistar Ružić istakao je da je veoma važno da obrazovanje drži korak sa napretkom i omogući učenicima brzo uključivanje u svet rada.\nRužić je naveo i da ova srednja škola ima tradiciju dugu više 60 godina i da je u njoj znanje steklo više od 10.000 mladih stručnjaka koji su nastavili da svoje znanje primenjuju u respektibilnim domaćim i inostranim kompanijama.\nOd ove školske godine na obrazovni profil Tehničar poštanskog saobraćaja i telekomunikacionih usluga upisano je 30 učenika po dualnom modelu nastave i 30 po klasičnom modelu.\nV.d direktor JP „Pošta Srbija“ Zoran Đorđević zahvalio je ministru Ružiću na spremnosti da se ovaj sporazum realizuje.\nZahvaljujući tome faktički već od ove godine imamo instruktore u Pošti Srbije koji su spremni i sertifikovani da ovim mladim ljudima drže obuke“, naveo je on.


Dve strane iste medalje | Opancar\noktobar 14, 2016 u rubrici Opančarski dnevnik\nŠalje mi poruku jedan prijatelj sa fejsa – niste odavno pisali o aktuelnoj političkoj situaciji a stanje u zemlji odavno nije bilo ovako ozbiljno. U pravu je. Ja sam o ovo što se sada događa opisao još pre više od godinu dana, pa ne vredi da pišem o istom. I o imovini na Kosovu i o izbeglicama i za divno čudo sve predvideo. Ako ne verujete, pogledajte na mojoj fejsbuk strani – Sećanja, koja postavlja administracija fejsbuka, pa mu to dođe kao u onom ruskom vicu – Dolazi Medvedev kod Putina i traži da se ukine računanje vremena po vremenskim zonama. Zbunjujem se, kaže on, nikako da se naviknem na promenu vremena – negde kasnim na sastanke, negde dolazim pre vremena … ali nije to najgore. – Pozovem Varšavu da im izjavim saučešće zbog pada aviona u Smolensku i pogibije predsednika Kačinjskog, a oni mi kažu da avion još nije ni poleteo.\nKad je reč o Kosovu poslednje je bilo pre neki dan pod naslovom – Ne dam Gazivode, a kad je reč o izbeglicama o tome možete dosta toga naći na sajtu www.opancar.com Pisao sam o tome čitav serijal pod naslovom Daleko je Amerika.\nSvi smo se raspisali o aktuelnoj vlasti a niko ne primećuje da nju čini trojac Vučić, Nikolić i Šešelj koji im se od nedavna takođe priključio – prva postava Radikala, koja je čak i kod Miloševića služilla samo za razna politikantska potkusurivanja. A niko ne pominje ni glavnog krivca, onu političku zamlatu Tadića, koji ih je i doveo na vlast. Pa bar da shvati tu svoju ulogu i pobegne što dalje – zaboravili bismo ga, on se i dalje guzi oko vlasti. Vidim, u poslednje vreme raspisao se i onaj njegov bivši savetnik Nebojša Krstić. Guzi se i on, sve očekujući da će ga Vučić primetiti i udeliti mu koju mrvicu pažnje.\nIdemo na veselije teme. O noćnom životu u Beogradu. O tome, u rubrici Noćni život, opširno izveštava „Kurir“ ilustrovanom reportažom pod naslovom i podnaslovima: NEVIĐEN SPEKTAKL – ŽURKA GODINE: Dodeljene nagrade, evo koje zvezde su ih odnele i zašto! U pitanju je tradicionalna zabava za poznate, Story Celebrities Only Party, jer magazin Story proslavlja svoj 11. rođendan.\nNisam učestvovao, pa željno idem kroz izveštaj da vidim koje su ličnosti i zašto prošetale „najglamuroznijim crvenim tepihom u zemlji”.\nNa samom početku fotografija dva Aleksandra – NJKV Aleksandar Karađorđević i predsednik AMG (Kurira) Aleksandar Rodić sa suprugama. To me već malo zbunjuje, ne zbog ovog drugog, već zbog onog sa predznakom NJKV – Aleksandre, Aleeksandre, nikad od tebe neće biti kralj. Znao sam da voliš prasetinu, Beli dvor i dr. ali da bazaš po žurkama u Beogradu i sprovodiš noćni život, to nisam mogao ni da pretpostavim. I da znaaš da si me baš iznenadio.\nNa sledećoj fotografiji Lepa Brena – nju sam odmah prepoznaao, sa nečim na glavi i nekim pored sebe. To bolje da ne komentaarišem jer ispašću glup u društvu – niti znam šta joj je ono na glavi, niti ko je onaj pored nje.\nPotom Seka Aleksić, koja je nedavno, uz budnu pažnju javnosti, rodila princa, sa svojim Veljkom, koji za razliku od njenog ozarenog lica, uverljivo glumi princa Čarlsa u stilu – koji mi je Q… sve ovo bilo potrebnno.\nOčekivalo se da na žurki učestvuje i Cecin Veljko, ali razlozi njegovog odsustvovanja nisu saopšteni. Kažu upućeni da je on bio jedan od kandidata za nagradu u kategoriji – Zadivljujuća životna priča, sa opisom svog prvog seksualnog iskustva, ali je iz neobjašnjivih razloga ta nagrada pripala Draganu Džajiću, pa se njegovo odsustvo tumači kao znak protesta.\nZatim fotografija na kojoj se ponovo nalazi Aleksandar Rodić (prepoznaćete je – u širem društvu: Vladimir Cvetković sa suprugom, Lepa Couture – ko god ona bila, Nataša Rodić, Zoran Bašanović sa suprugom), koji za razliku od Seke tek treba da se porodi – samo što nije, tako da će Kurir i Story imati o čemu da pišu i naredne godine.\nIma i onih koji nisu imali sreće da stignu na događaj. Priča se da je jedan Vranjanac kad je stigao u Beograd, naleteo na izvesnog Marijana Šerifofića, pa ga je ne znajući gde se to dešava, upitao – Izvini momak, kude je ovde Storijeva žurka? – Alo bre majmune, nisam ti ja momak! odgovorio mu je ovaj – Ne ljuti se be, nesam znaja da si ženjen!\nZa razliku od Vranjanca i Marijana Šerifofića, Marija Šerifović je bila bolje sreće. Pobedila je u kategoriji – Postignuće godine. Ne piše zbog čega, ali se pretpostavlja da je to zato što se oženila.\nBilo je još jako interesantnih dešavanja, a najdirljivija je, kažu, bila dodela nagrade u kategoriji – Najlepša porodična priča, koju su dobili Sonja i Aca Lukas, što je i razumljivo jer porodične vrednosti treba razvijati. Pitajte o tome Željka Šašića, koji – opravdanno, na ovaj performans nije bio ni pozvan.\nI tako je to bilo – veselo i razdragano, kao u onoj kultnoj pesmi:\nPoljubce je čak iz Luvra,\nnoćni život na Balkanu,\nbio je ko sred Pariza.\nDragiša Čolić, 14.10.20116.\n← Konje još uvek ubijaju, zar ne?\nOva država je otišla u Q… →\nPopuni prazno polje: * 8 × = 24


Golf Klub Beograd | Glavna\nGolf klub Beograd jedini je klub u našem glavnom gradu.\nJedan je od retkih golf klubova koji ima teren nedaleko od centra grada. Smešten na Adi Ciganliji, ima lokaciju koja njegovim članovima omogućava da u kratkom vremenskom roku iz bilo kog dela grada, dođu na trening, turnir ili prosto, druženje sa svojim prijateljima iz kluba.\nPored klupske kuće sa restoranom, golf kompleks čine teren sa 9 rupa (Par 68), putting i chipping vežbalište, driving range sa otvorenim i natkrivenim delom i recepciju sa radnjom u kojoj se golferi mogu snabdeti asesoarima poznatih golferskih robnih marki.\nViše detalja o Golf klubu Beograd, možete naći na oficijalnoj internet prezentaciji, na adresi www.golfclub.co.rs\nGolf klub Beograd- GCB\nTel: +381 11 333 28 51\n+381 11 3056 837\nFax:+381 11 3056 837\nRecepcija kluba i informacije office@golfclub.co.rs\n31.10.2011. Intervju, Robert Hendija – GKB\n04.11. Finalni GCB MASTERS turnir\n06.11. MASTERS serija dobila šampione\n11.11. Istorijski derbi na terenu GKB-a\n12.11. Crvena zvezda pobednik golferskog derbija\n13.11. Završen “Greenkeepers Revenge”, poslednji turnir sezone\n23.11. Uskoro počinje Zimska liga 2011/12\n28.11. Srbija pobednik Diners Pro-Am International turnira na Mauricijusu 3.12. Određene grupe Zimske lige 2011/12 30.12. Zimska liga i pred praznike 01.02.2012. Golferi pregrmeli pola zime\n02.03.2012. Otvaranje vežbališta Golf kluba Beograd\n06.03.2012. Grupna faza Zimske lige pri kraju\n22.o3.2o12. Krenule eliminacije u Zimskoj ligi\n16.04.2012. Bliži se finale Zimske lige 23.04.2012. Zimska liga dobija novog šampiona\n09.05. Odigran prvi turnir Lige Ade\n12.05. Da li je neko za novi Twingo???\n12.05. V SBB GOLF CHALLENGE\n13.05. Đukanovići obeležili V SBB Golf Challenge\n“Rupa po rupa”\nAutor: Vladimir Stojković / Golfer : Vladmir Simeunović, Marshal\nRupa broj 1\nRupa broj 2\nRupa broj 3\nRupa broj 4\nRupa broj 5\nRupa broj 6\nRupa broj 7\nRupa broj 8\nRupa broj 9


IMEL oprostio dug Fabrici deterdženata Dita Tuzla - Radio Srebrenik\nHomeVIJESTIBIH I SVIJETIMEL oprostio dug Fabrici deterdženata Dita Tuzla\nDanas je u prostorijama kompanije IMEL Lukavac, predstavnik Fabrike deterdženata Dita Tuzla potpisao Ugovor o poslovnoj saradnji sa Imel doo i time osigurao softversku i hardversku podršku u praćenju cjelokupnog procesa poslovanja fabrike.\n– Fabrika Dita je naš dugogodišnji partner, iskreno se radujemo današnjem momentu i drago nam je što i kompanija Imel može doprinijeti daljem poslovanju Dite. Softversko praćenje procesa proizvodnje, komercijalnog, robnog, finansijskog kao i ostalih elemenata poslovanja neophodno je za Ditu jer u svakom momentu moraju raspolagati sa pravim informacijamakoje su od ključne važnosti za donošenje budućih odluka, ali i otklanjanja uskih grla u procesu proizvodnje radi što lakšeg prevazilaženja problema u poslovanju. Naš software IMEL BIS je integralni infomacioni sistem koji prati i pruža podršku za specifične industrije i organizacije (mala, srednja i velika preduzeća bez obzira na djelatnost, šumsko-privredna preduzeća, zdravstvene institucije, javni sektor, industrija namještaja, poljoprivredna proizvodnja, proizvodnja lijekova, računovodstvene agencije, komunalna preduzeća i dr.). Poslujemo sa preko 300 kompanija iz cijele BiH i danas potpisani ugovor predstavlja još jedan izazov za nas.Izjavila je Amra Brkić, marketing menadžer kompanije IMEL.\nStečajni upravnik Dite, također nije krio oduševljenje potpisanim ugovorom:\n– Pokrenuta je proizvodnja, kupci su prepoznali naše proizvode i dali nam vjetar u leđa, trenutno je neophodnasoftverska i hardverska podrška koja će nam olakšati poslovanje. Fabrika Dita je i ranije radila sa kompanijom Imel i tu ne želimo da mijenjamo bilo šta, ubijeđen sam da će nam njihovo iskustvo i softver pomoći u daljnjem poslovanju. Sve ovo radimo kako bi uzdigli fabriku i stvorili joj novu vrijednost, jer ono što ne radi samo propada. Hvala svima koji nam pomažu, izjavio je Hajrudin Kunalić, stečajni upravnik Dite.\nBitno je napomenuti da je Uprava Imel-a na juče održanom sastanku donijela odluku o oprostusvih ranije nastalih a ne izmirenih obaveza Dite prema Imelu.\n– Na jučer održanom sastanku Uprave naše kompanije, jednoglasno je usvojen Prijedlog o oprostu ranije nastalih a ne izmirenih obaveza Fabrike deterdženata Dita. Naša kompanija je odlučila oprostiti dugovanja i na taj način pomoći Diti i njenim radnicima u ispunjenju ciljeva. Nadamo se da će i ostali Ditini povjerioci slijediti naš primjer jer to je u ovim trenucima Diti najpotrebnije“. Izjavio je Mevludin Čeliković, direktor IMEL-a.\nPrevious articleVremenska prognoza\nNext articleInfo top


Za sprečavanje poplava potrebno vrijeme i novac | Poplave Vijesti | Al Jazeera\nZa sprečavanje poplava potrebno vrijeme i novac\nVlada Srbije proglasila je stanje elementarne nepogode u 15 opština na zapadu Srbije, koje su tokom jučerašnjeg dana bile pogođene poplavama.\nBujične vode poplavile su gotovo 710 domaćinstava, a evakuisano je više od 150 osoba, saopštilo je Ministarstvo unutrašnjih poslova. Vlada Srbije usvojila je i izvještaje o stanju na teritorijama pogođenim elementarnom nepogodom i usvojila uredbe o utvrđivanju programa pomoći i obnove porodičnih objekata i poljoprivrednih gazdinstava oštećenih u poplavama.\nPoslije potapanja stotina domaćinstava, ugroženi mještani pitaju se da li su poplave mogle da budu spriječene, posebno jer su vlasti obećavale da se situacija iz 2014. godine neće ponoviti. Iz vladine kancelarije zadužene za obnovu poslije poplava odgovaraju da su svi nasipi obnovljeni, ali da su izazovi klimatskih promjena van moći nadležnih.


ŠUMARSKI LIST 3-4/2018 str. 65 <-- 65 --> PDF\nPRVI NALAZ HRASTOVE MREŽASTE STJENICE (Corythucha arcuata) U BOSNI I HERCEGOVINI\nMirza DAUTBAŠIĆ, Kenan ZAHIROVIĆ, Osman Mujezinović, Josip MARGALETIĆ\nU ovome radu opisan je prvi nalaz hrastove mrežaste stjenice (Corythuca arcuata) na području centralne Bosne, na dva lokaliteta. Kako je ovo prvi nalaz ove vrste na području Bosne i Hercegovine, potrebna su dodatna istraživanja biologije i štetnosti ovog insekta. Budući da je ovo strana i potencijalno invazivna vrsta, može se očekivati njeno širenje po teritoriji čitave Bosne i Hercegovine.\nKljučne riječi: hrast kitnjak, hrastova mrežasta stjenica, strana vrsta, centralna Bosna, zdravstveno stanje šuma.\nŠume hrasta kitnjaka u Bosni i Hercegovini zauzimaju površinu od oko 300.000 ha i najrasprostranjenije su u Bosanskoj Posavini, u donjim tokovima rijeke Une, Vrbasa, Bosne i Drine (Matić i dr., 1971). Hrastove šume na ovim prostorima su destabilizirane djelovanjima raznih abiotičkih i biotičkih čimbenika (suše, mrazovi, sustav gazdovanja, način gospodarenja, genotip, starost, zagađenje okoline, uzročnici bolesti, insekti i dr.) (Ilić, 2009). Stoga, pravovremeni pronalazak strane vrste štetnog agensa, odnosno insekta može doprinijeti u definiranju i poduzimanju kvalitetnih mjera zaštite šuma hrasta. Entomološki kompleks hrasta kitnjaka obuhvaća velik broj vrsta, a posebno mjesto predstavljaju insekti listova u koje spada i hrastova mrežasta stjenica (Zúbrik i dr., 2013).\nSjevernoamerički rod Corythucha (Heteroptera: Tingidae) obuhvaća 49 vrsta mrežastih stjenica autohtonih za područje Sjeverne Amerike (Mutun i dr., 2009; Hrašovec i dr., 2013). Prethodno je na područje Europe unesena platanina mrežasta stjenica Corythucha ciliata (Linnaeus) (Maceljski, 1986). Unosom platana u parkove 80-tih godina prošloga stoljeća unesena je na područje Bosne i Hercegovine (Gavrilović, 1980). Hrastova mrežasta stjenica (Corythucha arcuata (Say) je unesena na područje Italije 2000. godine (Bernardinelli i Zandigiacomo, 2000). U idućem razdoblju proširila se u skoro sve dijelove Europe (Mutun, 2003; Csoka i dr., 2013). U Hrvatskoj je otkrivena 2013. godine (Hrašovec i dr., 2013).\nCilj ovoga rada je bilo utvrđivanje prisutnosti hrastove mrežaste stjenice morfološkim putem na istraživanim lokalitetima.


KLADIONICE POTPALILE VATRU! Evo da li će Novak u 2022. osvojiti grend slem! – Nacionalist\nKLADIONICE POTPALILE VATRU! Evo da li će Novak u 2022. osvojiti grend slem!\nby nacionalist February 4, 2022, 11:46 am 1.7k Views\nNovak Đoković i Rafael Nadal završiće 2022. godinu sa po 22 grend slem trofeja, procenjuju svetske kladionice! Bukmejkeri smatraju da će srpski teniser trijumfovati na Vimbldonu (27. juna – 10. jula) i Ju-Es openu (29. avgusta – 11. septembra), dok Nadalu predviđaju titulu na Rolan Garosu (22. maj – 5. jun).\nŠpanac je pre tri dana trijumfovao u Melburnu, osvojio 21. GS titulu i tako prestigao Noleta i Rodžera Federera, koji imaju po 20.\nKvota da će Nadal slaviti i u Parizu je 2,50, a tik uz njega je Nole (3,50). Međutim, u Londonu i Njujorku je Srbin ubedljivi favorit, dok na Rafu niko ne računa. Na Vimbldonu kvota na Noleta je 2,10, a iza našeg asa su Beretini (9,00) i Cicipas (11,00). Što se Ju-Es opena tiče, kvota na Đokovića je 2,25, a najveća pretnja biće mu aktuelni šampion Danil Medvedev (4,00).\nNa Rodžera Federera, logično, više niko ne računa ni na jednom turniru, a pogotovo ne na najvećim. Švajcarac od jula prošle godine nije odigrao nijedan meč, ima problema sa kolenima, a ono što je najveći problem jeste što u avgustu puni 41 godinu.\nMeđutim, ima onih koji se nadaju da može do bar još jedne titule. Među njima je čuveni američki teniser Džon Mekinro, koji kaže da bi voleo da velika trojka završi karijere sa istim brojem grend slemova.\nPREVLADAO ZDRAV RAZUM – NOVAK ĆE BRANITI TITULU!? Oglasili se ORGANIZATORI grend slema!\n– Želeo bih da sva trojica završe karijere sa istim brojem grend slemova. U ovom trenutku to deluje malo verovatno, pre svega zbog Rodžera, ali niko se nije nadao ni Rafinom grend slemu – kaže Mekinro.\nJoš jedan bivši teniser Greg Rusedski ima drugačije mišljenje. On prednost u trci za najviše grend slemova daje ipak Novaku.\n– Lako bismo mogli da završimo 2022. sa obojicom na broju 22. Ali ja nakon prošlogodišnjih podviga mislim da će Novak završiti kao najveći. Može da dođe do 23, 24 ili 25 trofeja. Svakako, to je sada trka dva konja, jer teško da će Rodžeru telo dozvoliti da se vrati – smatra nekada četvrti reket sveta.\nNole je najzdraviji\nSa njim je donekle saglasan grend slem šampion, a sada voditelj i komentator Mats Vilander.\n– Đoković će osvojiti najviše, to čitav teniski svet shvata. Najmlađi je, nije bio toliko povređivan i može svake godine da osvoji tri grend slema – rekao je Vilander.\nNovak nije imao šansu da se bori za Australijan open jer je nevakcinisan. Za sada nema zvaničnih informacija kakvi će uslovi biti na preostala tri grend slema po pitanju imunizacije protiv kovida-19.


Đuričić umesto Miloševića pred medijima uoči puta u Niš: Šta je u životu lako?! - BIGportal.ba\nĐuričić umesto Miloševića pred medijima uoči puta u Niš: Šta je u životu lako?!\nPomoćni trener Partizana Milan Đuričić rekao je da crno-beli u Niš na revanš meč polufinala Kupa Srbije protiv Radničkog idu sa željom da se plasiraju u finale.\n“Ostvarili smo primarni cilj, a to je bilo da izborimo Evropu. Naravno, radimo u Partizanu i zahtevi su uvek veći. Idemo u Niš da u jednoj kvalitetnoj utakmici zauzmemo pobednički stav i izborimo finale”, rekao je Đuričić novinarima u Sportskom centru Teleoptik.\nPartizan će sutra od 20.00 u Nišu gostovati Radničkom u revanšu polufinala Kupa Srbije.\n“Kod kuće igramo na sjajnom terenu, naravno da u Nišu nije takav, ali moramo da se prilagodimo. Oni možda jesu navikli da iraju na tom terenu, ali oni koje hoće da pobeđuju moraju da se prilagode i da ne obraćaju pažnju na to”, rekao je Đuričić.\nPartizan je u prvom meču polufinala pobedio Radnički s 1:0, a Đuričić ne veruje da će Nišlije uspeti da pobede “s dva gola razlike”.\n“Očekujem jedan Radnički koji će da igra kao do sada. Napravili su ozbiljan rezultat. Mi to pošutjemo. Sutrašnja utakmica će mnogo zavisti od nas i od toga kako mi uđemo. Bio sam i trener Radničkog i ne želim da bilo koga omalovažavam, ali ako mi budemo pružili ono što treba, teško da mogu da nas pobede s dva gola razlike. Da smo sigurni – nismo, ali objektivno imamo pravac koji je dobar“, rekao je Đuričić.\nNa konstataciju novinara da Partizan dve godine nije pobedio u Nišu, Đuričić rekao da “niko u životu nije ostvario nešto, a da se nije namučio”.\n“Pobednik je model, a takmičenje kriterujem vrednosti. Mi idemo da se takmičimo. Da li je lako? Nije lako. Šta je u životu lako?! Šta je bilo ko ostvario, a da se nije namučio?“, rekao je on.


Francuski paradoks je termin koji definiše manju učestalost koronarne bolesti kod Francuza u odnosu na ostale narode mediteranskog i zapadno evropskog podneblja, bez obzira na sličnost ishrane koja u sebi sadrži veću količinu zasićenih masnih kiselina\nOvaj medicinski fenomen je po prvi put opisao irski lekar Semjuel Bek 1819. godine, a naziv francuski paradoks dao mu je dr Serž Reno iz Bordoa 1992. godine. Međutim, niko tada nije ni sanjao da će promocija njihovog zapažanja napraviti imperiju pre svega kalifornijskim vinarima.\nMedijski publicitet ovom fenomenu doprinela je jedna od najpopularnijih američkih TV emisija 90-tih godina 20. veka, 60 minuta, u kojoj je alkohol, a pre svega crveno vino, predstavljeno kao eliksir koji smanjuje učestalost srčanih oboljenja čak za neverovatnih 44%. Vinarije su odmah pokrenule kampanju za priznavanjem crvenog vina kao zdrave hrane, a naučnici su dobili domaći zadatak da francuski paradoks konačno dobije prihvatljivo naučno objašnjenje.\nSumnju u postojanje francuskog paradoksa postavila je Svetska zdravstvena organizacija (WHO), koja je u periodu od 1990-2000. godine registrovala učestalost srčanih oboljenja u Francuskoj na sličnom nivou kao u zemljama u okruženju. Sa druge strane Britanska Fondacija Srce objavljuje 1999. godine podatak da je učestalost koronarne bolesti kod muškaraca između 35-74 godina 115 na 100, 000 stanovnika u SAD, dok je taj broj u Francuskoj svega 83. Kao šlag na francusku paradoksnu tortu stiže i podatak od Svetske organizacije za hranu i poljoprivredu (FAO) koja potvrđuje povećanu količinu masti u francuskoj ishrani u odnosu na američku tradicionalnu dijetu (108:72 g/na dan), pre svega zbog konzumiranja putera, masnih sireva i svinjetine. Francuski paradoks zaista postoji, ali šta je onda razlog za njegovo postojanje?\nOdgovor na to pitanje još uvek nije sa sigurnošću poznat. Međutim, identifikovana su jedinjenja koja mogu biti odgovorna za prevenciju srčanih oboljenja, a sva se u većim količinama nalaze u osnovnom francuskom piću - crvenom vinu.\nJedno od njih je flavonoid resveratol. Otkriven je 2008. godine kao biljni proizvod koji se u znatnijim količinama stvara prilikom napada patoloških bakterija i gljivica. Smatra se glavnim faktorom u procesu usporavanja starenja, smanjenja srčane ateroskleroze i prevencije karcinoma. Prema rezultatima naučne kompanije Sirtris, resveratol ne deluje samostalno, već aktivira drugu aktivnu supstancu sirtuins koja znatno produžava život crvima i mušicama u laboratorijskim uslovima. Ovaj enzim postoji i u višim organizmima, pa i u čoveku i nazvan je Sir2 enzimom. Dva Sirtrisova leka koja aktiviraju Sir2 uključena su u fazu II kliničkih ispitivanja, a manje od godinu dana posle britanski farmaceutski gigant GlaxoSmithKline kupio je Sirtris kompaniju za fantastičnih 720 milliona američkih dolara!\nIstraživanje resveratola i dalje traje, a pažnja je nedavno preusmerena na jedinjenja iz grupe oligomeričnih procijanida. Njihova koncentracija povećana je u zrncima semena grožđa kod više od 165 vrsta evropskog porekla koje potiču iz regiona ‚‚dugovečnosti". Najzanimljiviji je region Gers u južnoj Francuskoj čije crveno vino sadrži procijanide u količini koja premašuje 1 g/l. Preliminarna klinička ispitivanja pokazuju da 200-300 mg procijanida značajno snižavaju povišen krvni pritisak, smanjuju srčane i moždane udare, što znači da dve manje čašice crvenog vina bogatog procijanidima (125ml/dnevno) imaju blagotvorni efekat po zdravlje čoveka. Trik u procijanidima leži i u njihovom uticaju na smanjenje resorpcije malondialdehida iz hrane. Ovo jedinjenje smatra se odgovornim za ubrzanje razvoja ateroskleroze, šećerne bolesti i nekih tumora. Značaj crvenog vina podignut je na još viši nivo posle nedavnog otkrića naučnika sa Masačusets Univerziteta da se rešenje za Alchajmerovu bolest takođe nalazi u crvenom vinu. Sve ovo bazirano je na rezulatima eksperimentalnih studija na životinjskim modelima, a njihova klinička potvrda na ljudskom organizmu tek predstoji.\nOdgovor na postojanje francuskog paradoksa verovatno leži i u detaljnijoj analizi francuske tradicionalne ishrane pri čemu:\n- Preko 80% masti stiže iz mlečnih proizvoda (punomasano mleko, sir, jogurt) ili biljnih izvora masti.\n- Mlečni proizvodi takođe obezbeđuju raniji osećaj sitosti što smanjuje ukupnu količinu unete hrane i bolje varenje prethodno unete hrane.\n- Veći unos ribe, bar tri puta nedeljno.\n- Manji unos koncentrovanog šećera - američka dijeta bazirana na malo masti obično sadrži veću koncentraciju šećera, sadržanu u međuobrocima i bezalkoholnim gaziranim pićima.\n- Retki međuobroci i izbegavanje brze, gotove ili do pola spremljene, pržene hrane.\nOva i slične analize ukazuju da je veoma teško identifikovati jednu namirnicu odgovornu za lošu ili dobru dijetu, već da se radi o skupu više jedinjenja koja utiču na dugovečnost i dobro zdravlje.\nBilo kako bilo, francuski paradoks i mit o crvenom vinu i dalje opstaju kao nezaobilazna tema medicinske stručne javnosti, a ostalima ne preostaje ništa drugo nego da u to ime nazdrave... Živeli!\nAlkohol: rizik ili ne?


Inter do boda u 92. minutu, Kolarov asistent | Fudbal | Direktno\n31. 10. 2020. 23:05 0\nInter do boda u 92. minutu, Kolarov asistent\nFudbaleri Intera i Parme odigrali su nerešeno u Milanu 2:2 (0:0), u utakmici šestog kola Serije A.\nParma je povela golom Žervinja u 46. minutu, da bi isti igrač povećao prednost na 2:0 golom u 62. minutu.\nEkipa Intera je smanjila golom Marcela Brozovića u 64. minutu, a bod domaćoj ekipi doneo je Ivan Perišić golom u drugom minutu sudijske nadoknade posle slobodnog udarca koji je izveo kapiten reprezentacije Srbije Aleksandar Kolarov.\nInter se nalazi na petoj poziciji u prvenstvu sa 11 bodova, dok je Parma na 15. mestu sa pet osvojenih bodova.\nU narednom, sedmom kolu Serije A,Inter gostuje Atalanti u Bergamu, a Parma dočekuje Fjorentinu.\nSerija A Aleksandar Kolarov FK Inter FK Parma\nŠOK U RIMU Udineze preslišao Lacio posle šest godina\nNAPULJ Nije samo stadion, i metro stanica dobija ime Maradona\nRonaldo dva gola za četiri minuta i kraj priče!\n21. 11. 2020. 0\nTumbaković: Da je Kolarov mogao da igra on bi igrao\n17. 11. 2020. 1\n19:23 "Naredna godina biće katastrofalna"\n19:15 "Napor SNS da Kinu prikaže kao glavnu podršku tokom kovida"\n19:00 "KAD STE VEĆ NARUČILI PITANJE" Šamar Vučiću sa RTS (VIDEO)\n18:47 "Srbija će imati pristup vakcinama kad budu odobrene u EU"\n18:37 O njoj priča ceo svet: Ko je Italijanka koja ljubi Nikol Kidman (VIDEO)\n18:14 U CG umrlo još šest ljudi, 535 novoobolelih\n18:11 Teniser doživotno suspendovan zbog nameštanja mečeva!\n18:09 Odložen još jedan meč u Superligi zbog korone\n18:06 Pronašao novčanik koji je izgubio pre 26 GODINA na plaži\n17:57 Gradski većnici u Kraljevu traže veće plate?!\n17:31 Izglasana nova Vlada, Vučić čestitao Krivokapiću\n17:24 Stupile na snagu nove mere: Šta je sve zatvoreno?\n17:14 Vlada izdvojila dve milijarde dinara za dve grane privrede\n17:13 TABLETE U Džordžiji tvrde da su našli lek za koronu\n17:08 Napulj dobio stadion "Dijego Armando Maradona"\nLjubodrag Stojadinović: Prozor u polusvet\nZoran Živković [04.12.2020.]\nBrzo kiselo testo bez dizanja: Najbolji recept za MEKIKE\nOvnovi žure, Device flertuju (VIDEO)


Udruženje tekstila, obuće i kože - O nama\nVi ste ovdje: Početna \_ O nama\nUdruženje tekstila, obuće i kože u Bosni i Hercegovini formirano je na osnivačkoj Skupštini 30.03.2006. godine u hotelu ''Dom penzionera'' u Zenici. Skraćeni naziv U.T.O.K. Usvojen je Statut , izabran Upravni odbor od 7 članova te usvojen Poslovnik o radu Upravnog odbora. Udruženje je registrovano u ministarstvu pravde države Bosne i Hercegovine i djeluje u skladu sa zakonima BiH.\nSjedište udruženja je u Sarajevu, Džemala Bijedića br.2. Udruženje je nevladina, neprofitabilna i nestranačka organizacija čiji su ciljevi podrška i unapređenje razvoja teksilne, obućarske i kožarske industrije.\nPodručje djelovanja Udruženja je cijela Bosna i Hercegovina. Sve članice udruženja su potpisale pristupnicu čime su preuzele obaveze definisane Statutom. Pregled firmi-članica je sastavni dio ove stranice i čini bazu podataka Udruženja.\nSnagom ideje i predanim zajedničkim radom, bez straha od izazova, štitimo prava i interese naših članova i postižemo rezultat.\nObjediniti sve vrijednosti u BiH ka zajedničkom cilju. Cilj nam je unaprijediti kvalitet poslovanja tekstilne, obućarske i kožarske industrije, te postati nezaobilazan oslonac članicama, kao i interesnim partnerima iz cijelog svijeta. Zajedničkim radom stvoriti uslove za trajan ekonomski i društveni razvoj, te obezbjediti povoljan poslovni ambijent.


NALEĆEO SOKO NA SOKOLA: Crnogorci u Srbiji se posvađali ZBOG GUSALA I NOVCA!\nCrnogorska partija i Nacionalni savet ne slažu se oko pitanja predstavljanja crnogorske nacionalne manjine u Srbiji\nObjavljeno: 12.12.2017. 17:00h\nCrnogorska partija u Srbiji optužila je nacionalni savet crnogorske manjine u Srbiji da je blokirao sredstva koja su iz Pokrajinske vlade bila namenjena za održavanje Pokrajinske smotre recitatora na crnogorskom jeziku.\nOni su u saopštenju naveli da "Nacionalni savet želi da da identitetski inžinjering i kreira model ponašanja suprotan crnogorskom nacionalnom identitetu".\nPrema njihovim rečima, "sprečavanje ove manifestacije, a forsiranje guslarskih priredbi sa isticanjem identitetskih oznaka druge nacije, predstavlja skandalozno ponašanje Nacionalnog saveta".\nEkipa Espresa razgovarala je sa predsednikom Nacionalnog saveta crnogorskih manjina, Miodragom Becićem u vezi saopštenja Crnogorske partije.\nBecić je za naš portal naveo da je u jednom od prethodnih saziva Nacionalnog saveta crnogorskih manjina, osnovano crnogorsko dramsko recitatorsko udruženje, a da je to udruženje dobijalo sredstva putem "bajpasa" od Pokrajine i da su pojedini članovi Nacionalnog saveta, tim putem uspeli da, mimo odluka Nacionalnog saveta dele sredstva.\n- Novac su delili među sobom preko svojih udruženja. Između ostalog, to udruženje koje organizuje Pokrajinsku smotru recitatora na crnogorskom jeziku, njihovi članovi Nacionalnog saveta ne učestvuju u radu Nacionalnog saveta, odnosno oni ga bojkotuju od samog početka, to jest od vemena kada im je traženo da ta sredstva pravdaju - objašnjava Becić i dodaje da sem toga što nisu želeli da učestvuju u formiranju Nacinalnog saveta, takođe nisu hteli da se bave ni prikupljanjem potpisa na samom početku osnivanja saveta.\n- Ova manifestacija je zaista dobra manifestacija i trebala bi da se podrži, ali problem je u pravdanju sredstava i problem je oko rada, odnosno nerada članova tih udruženja. Nacionalni savet je od svog formiranja postao krovna organizacija za sva udruženja Crnogoraca. Neka udruženja su izgubila ekskluzivitet odnosa sa Crnom Gorom i sa tim ne mogu da se pomire. I to je jedan od stvari, koja nažalost dovodi do toga da se iznose tako neke "intrige". Nacionalni savet se ne bavi time i nismo hteli da se upuštamo u takva prepucavanja - rekao je Becić.\nfoto: Wikipedia / B1mbo, Froztbyte\nOn se dalje nadovezao na saopštenje Crnogorske partije u kome navode da se "manifestacija sprečava, a da se ističu guslarske priredbe sa siticanjem oznaka druge nacije od strane Nacionalnog savet".\n- Vidite, gusle su crnogorski nacionalni instrument i Crnogorci su odrasli uz gusle i umiru uz gusle. Taj koji kaže da to nije crnogorsko, verovatno se i ne izjašnjava kao Crnogorac. To je toliko besmislena tvrdnja, jer guslaju i Srbi iz Crne Gore i Grnogorci. Gusle su definitivno crnogorski nacionalni instrument i time svaki Crnogorac treba da se ponosi. To je saopštenje jedne političke partije, Crnogorske partije koja je nažalost više štetila Crnogorcima u Srbiji nego što im je pomagala. Asimilacija, odnosno broj Crnogoraca u Srbiji koji je od osamdesete godine do 2017. godine, pao sa 150.000 na 40.000, upravo je takav zbog udela i načina rada onih kao što je Crnogorska partija. Ona je crnogorska, ali je politička partija, i mi se ne mešamo u njeno delovanje. U suštini, oni su nas okrivili za nešto što radi neko od njih. Kažu da ne poštujemo kulturu i tradicIju crnogorskog naroda, a mi guslamo, ali ipak oni kažu da to nije u duhu Crnogoraca. Još jednom kažem, neverovatne besmislice.\n- Poenta je u stvari u pravdanju sredstava. Nacionalni savet je krovna organizacija i mogu oni da se bune oko toga koliko hoće, jer od kad je osnovan, tako je i on će i ostati krovna organizacija, a ne raznorazna udruženja koja imaju neke privatne i lične veze sa nekim u Crnoj Gori, pa to hoće da zloupotrebe i koriste. To su u suštini udruženja koja su radila pre osnivanja Nacionalnog saveta i udruženja koja su imala neku vrstu ekskluziviteta sa Crnom Gorom. Mi smo najmlađi nacionalni savet i potrebno je da prvo mi raščistimo sami sa sobom da smo u Srbiji manjina. To našim ljudima ovde ne možemo da objasnimo jer, čim im to kažemo, okrenu leđa. Takav je temperament Crnogoraca i mi tu najviše problema imamo. Oni se sad bore za taj novac, jer to nisu mala sredstva. U mandatu jednog od prethodnog predsednika, ta udruženja koja organizuju tu Pokrajinsku recitatorsku smortu su uspela da taj novac preuzmu. Vešta manipulacija onih koji rade zarad ličnih interesa na štetu crnogorske zajednice u Srbiji. Naš stav je da su Srbi i Crnogorci braća, a oni koji pokušavaju da na ovaj način manipulišu, neće moći još dugo tako, jer će uskoro tome doći kraj - završava Bacić.\nS druge strane, član predsedništva Crnogorske partije, Dušan Žugić u razgovoru za Espreso, rekao je da je blokada sredstava rezultat haotičnog stanja u Nacionalnom savetu.\n- Savet u kojem je, zbog razočarenja velikog broja članova koji ne dolaze na sednicu, vlast na čudan način preuzela grupa na čijoj listi prioriteta nisu identitetska pitanja crnogorske zajednice u Srbiji. Ponašanje saveta po pitanju smotre je u namanju ruku skandalozno, posebno što je to jedina manifestacija tog tipa na crnogorskom jeziku u Srbiji i što se održava u jedinoj opštini u Srbiji u kojoj je crnogorski jezik u službenoj upotrebi. Slučajno ili ne, sve se to događa u istorijskom trenutku za crnogorski jezik kome je ovih dana dodeljen međunarodni kod od Ujedinjenog savetodavnog komiteta u Vašingtonu.\nKOMITET U VAŠINGTONU: Crnogorski jezik međunarodno priznat, nije varijanta srpskog!\nUmesto da se Nacionalni savet raduje priznavanju crnogorskog jezika od strane svetske krovne organizacije, on pokušava da blokira jedinu smotru recitatora na crnogorskom jeziku u Srbiji - kaže on.\nŽugić dalje objašnjava da Crnogorska partija kao jedina politička stranka koja zastupa interese Crnogoraca u Republici Srbiji nema mehanizme da natera savet da radi svoj posao na način kako to Zakon i Ustav Republike Srbije definišu, ali ima obavezu da ukaže na nepravilnosti i delovanje koje nije u skladu sa interesima crnogorske zajednice.\nŠto se tiče pominjanja gusli i toga da li ovaj instrumet predstavlja nacionalni instrument crnogorskog naroda, Žugić navodi da "niko ne poriče da gusle nisu jedno od obeležja crnogorskog naroda":\n- Stvar je percepcije i na koji način se prezentuju. Naša kritika je usmerena ka tome da je Nacionalni savet pokrovitelj manifestacija u kojima guslari nastupaju sa kapama koji ne pripadaju crnogorskoj nacionalnoj zajednici govoreći stihove koji takođe ne oslikavaju crnogorski običajni i tradicionalni identitet. Konkretno, ne nastupaju sa crnogorskim kapama sa nacionalnim grbom, već sa kapama na kojima je 4s. Stvar je u tome što je svrha postojanja Nacionalnog savjeta očuvanje identiteta crnogorske nacionalne zajednice, zato i jesmo manjinska zajednica u Srbiji i zato nam je država Srbija omogućila osnivanje nacionalnog saveta i njegovo budžetsko finansiranje - objašnjava Žugić i dodaje:\n- Naravno, nemamo ništa protiv kapa sa 4s, to su legitimna obilježja građana Crne Gore koji pripadaju srpskoj nacionalnoj zajednici. Pravo na očuvanje i prezentovanje specifičnosti njihovog identiteta ne pripada Nacionalnom savetu Crnogoraca u Srbiji, već to pripada Srpskom nacionalnom savetu u Crnoj Gori. Gusle jesu jedno od obeležja crnogorske tradicionalne kulture, ali nikako dominantno. Pored drugih specifičnosti iz svoje tradicionalne kulture, crnogorska zajednica obiluje bogatim vrednostima savremene kulture, umetnosti i crnogorskog jezika. Na svim tim vrednostima treba da se bazira model očuvanja crnogorskog nacionalnog identiteta - završava naš sagovornik.\nCrnogorska partijaNacionalni savet crnogorskih manjinaMiodrag BecićEspresoPokrajinska smotra recitatora na crnogorskom jezikuCrnogorciGusleDušan Žugić


Mnogo gori od njih mogu da budu ljudi koji nisu adekvatno odjeveni za duži boravak u avionu.\nMnogo neprijatnije od toga da vam nečije sjedište leži u krilu jeste kada do vas sjedi neko ko je izuven, pogotovo ako se bos ili u čarapama kreće po avionu ili ide u toalet, piše portal NewsHub. Ipak, i od prethodne dvije grupe putnika, uz određene izuzetke, ima i gorih primjera.\nUbjedljivo najgori sapuntnici u avionu jesu ljudi koji se uopšte ne trude da se uzdrže od ispuštanja gasova tokom leta, saglasili su se sagovornici portala, prihvatajući da izuzetak mogu da budu oni koji od ispuštanja gasova ne mogu ili ne smiju da se uzdržavaju iz zdravstvenih razloga.\nMnogi ljudi se žale na ispuštanje gasova svojih saputnika, ali ako neko baš nije u stanju ili ne želi da se uzdržava, bar mu se može staviti do znanja da ne bi trebalo sve vrijeme leta da bude izuven, zaključuje NewsHub.\nDa se ne jede pasuljlj kada se putuje .


Avionski letovi koji su ušli u istoriju | Balkan Fun | Turistička agencija\nAvionski letovi koji su ušli u istoriju\nAvionski letovi su izuzetno bezbedan način da se prevezete do željene destinacije. Naime, avioni važe za najbrža i najbezbednija prevozna sredstva. Šanse da doživite nesreću u avionu su 1:11.000.000, te je i to jedan od razloga zašto ih mnogi biraju kada se odluče na neko putovanje van zemlje. Na nebu je u svakom trenutku između 50.000 i 80.000 aviona, što implicira da se u vazduhu nalazi više ljudi nego u nekoj državi.\nStatistički gledano, jedino je bezbednije voziti se liftom nego avionom. Razlog tome je, između ostalog, i to što je svaka prethodna nesreća izazvala ključna poboljšanja u oblasti bezbednosti. Sve svetske avio industrije sprovode pored ekoloških procedura i sve bezbednosne propise, koji vremenom sve više i više napreduju.\nMnogo je letova avionom koji su ušli u istoriju, što onih po svojoj dužini putovanja, što onih koji su preživeli situacije za koje se verovalo da je nemoguće preživeti. U daljem tekstu možete pročitati koji avionski letovi su ušli u istoriju.\nNajduži let avionom bez pomoći motora\nPoznati avion Airbus A330 avio-kompanije Air Transat kojem su 15. avgusta 2001. godine otkazali svi motori prilikom leta iznad Atlantskog okena dok je prevozio putnike od Toronta do Lisabona, ušao je u istoriju kao najduži avionski let bez pomoći motora. Naime, ovaj avion je prevozio 293 putnika i 13 članova posade. Kada su bili iznad Atlantskog okeana, piloti su shvatili da im je otkazao jedan motor. Ono što nisu znali je da im je gorivo curilo sve vreme tokom puta.\nU trenutku kada je otkazao prvi motor, odlučili su da prinudno slete na Azorska ostrva. Međutim, problem je nastao kada je nedugo zatim otkazao i drugi motor. U tom trenutku, avion je postao velika jedrilica. Na odluku iskusne posade avion je leteo još 120 kilometara bez motora. Let avionom je ušao u istoriju kao najduži let bez pomoći motora koji je uspešno prizemljen bez incidenata uprkos situaciji u kojoj se našao.\nIstraživanjem je utvrđeno da do problema sa motorima i curenjem goriva nije došlo usled ljudske greške, iako je u 80 odsto slučajeva avionska nesreća ljudska greška. Naime, prilikom održavanja aviona i zamene motora, jedan hidraulični deo je bio loše instaliran, što je predstavljalo uzrok nesreće. Po ugledu na ovu avionsku situaciju snimljena je epizoda u kanadskoj emisiji Mayday.\nČudo na Hadsonu - herojski let avionom\nAvion modela Airbus A320-214 je 15. januara 2009. godine svojim neverovatnim sletanjem dobio svoje počasno mesto u istoriji. Naime, nakon poletanja sa aerodroma u Njujorku, u avion je udarilo jato gusaka i time onesposobilo motor aviona. Inače, guska je ptica koja je najviše puta oštetila motor, tako što je usisana u avio motor.\nNakon sudara sa jatom gusaka, popularni Airbus se oštetio i piloti su izgubili kontrolu nad vozilom, te je bilo potrebno sleteti što je pre moguće kako ne bi došlo do nesreće. Kako nisu imali vremena da slete na najbliži aerodrom, piloti su odlučili da slete na reku Hadson, iako se smatra da je sletanje na vodu veoma teže i rizičnije od sletanja na kopno. Međutim, svih 155 putnika je spašeno i prevezeno brodovima na obalu.\nOvaj let avionom i ovo sletanje, Nacionalni odbor za bezbednost u saobraćaju opisao je kao najuspešniji let u istoriji avijacije. Piloti i stjuardese dobili su medalje magistra Saveza vazduhoplovnih pilota i vazdušnih navigatora u znak priznanja za njihov herojski uspeh. Po ovom događaju je snimljen film 2016. godine pod imenom Sully, u kojem glavnu ulogu tumači Tom Henks.\nNajduži direktni let avionom\nNovi rekord kao najduži komercijalni let na svetu postavio je avion avio-kompanije Singapore Airlines. Naime, avion tipa Airbus A350-900 ULR je leteo na relaciji Singapur Njujork i preleteo je 15.343 kilometara. Za ovu rutu mu je bilo potrebno 17 sati i 25 minuta, iako je predviđeno vreme trajanja leta bilo 19 sati. Na ovaj način let je postao deo liste najdužih letova na svetu.\nNa ovom letu bilo je 150 putnika i 17 članova posade. Avion Airbus A350-900 ULR koristi za 20-30 odsto manje goriva i može da leti 20 sati bez pauze. Za ovu rutu ne postoje ponude za ekonomske karte, jer na letu postoji samo 67 mesta u biznis klasi i 94 u premijum ekonomskoj klasi.\nBrojni avionski letovi su ušli u istoriju. Mnogo je razloga zbog kojih let avionom zaslužuje da bude deo istorije i da se o njemu priča, piše, snima. Glavna činjenica po kojoj je avion poznat je podatak da je najbezbednije prevozno sredstvo. Iako 4 od 5 osoba pate od neke vrste straha od letenja, ukoliko prvi put letite avionom i prvi vam je let, ne trebate se brinuti, jer su i avioni i posada veoma dobro opremljeni i obučeni da svako putovanje obave na najprofesionalni, najstručniji i najsigurniji način.


Foto: N.N. | "Kočićevo ognjište" još nije zaživjelo\nNeda Vukadin 31.07.2021 09:40\nBANJALUKA - Kada govorimo o kulturnoj baštini naše zemlje, neizostavno je spomenuti rodno mjesto velikog Petra Kočića. U posljednjih nekoliko godina Stričići su dobili potpuno nov izgled, pa tako sada svi posjetioci ovog mjesta mogu da vide rodnu kuću Kočića sa svim stvarima i detaljima, a to je samo jedan mali dio onoga što će biti kada se zvanično označi kraj radova.\nVladimir Đukanović, muzejski savjetnik etnolog iz Muzeja Republike Srpske, već pet godina radi na formiranju zbirke "Kočićevo ognjište", a nedavno je kroz "Kočićevo ognjište" proveo i Roberta Dacešina uz ekipu koja snima putopisni serijal.\nCilj "Kočićevog ognjišta" bio je da se sačuvaju lik i djelo velikog pisca sa Zmijanja i njegov značaj proširi na mlađe generacije, ali i posjetioce iz cijelog svijeta. Međutim, iz Turističke organizacije grada Banjaluka (TOBL) naveli su da taj cilj nije ostvaren.\n"Prethodni direktor je u tri navrata sazvao sastanak sa Aktivom direktora na ovu temu, gdje je bio prisutan i tadašnji ministar prosvjete i kulture. Nažalost, niko nije pokazao interesovanje niti pokazao dobru volju", rekli su iz TOBL.\nDodali su da zasad imaju sporadične upite od strane individualaca vezane za "Kočićevo ognjište", a naglašavaju da "Kočićevo ognjište" nije samo za sebe turistički proizvod.\n"U okviru realizacije zajedničkog projekta 'Manjača, sportsko-rekreativni i turistički kompleks' od strane CIDE-a Centra za razvoj poljoprivrede i sela, te Turističke organizacije grada Banjaluka, 'Kočićevo ognjište' će biti u sastavu cjeline kao kulturno-turistička ponuda", dodali su iz TOBL.\nPlanirano je da djeca sada mogu učiti i putem video-serijala, a i u direktnom kontaktu sa predmetima koji su pažljivo prikupljeni i izloženi. Cilj prikupljanja ovih predmeta je formiranje muzeja na otvorenom i muzejske zbirke "Kočićevo ognjište", koja prikazuje život na Zmijanju krajem 19. i početkom 20. vijeka.\n"Sa Robertom Dacešinom snimali smo jednu emisiju o 'Kočićevom ognjištu' u sklopu njegovog serijala koji radi o skrivenim biserima Republike Srpske, odnosno, manje poznatim turističkim destinacijama. Prva emisija koju je on snimao odnosila se na 'Kočićevo ognjište'. Do sada smo opremili tri kuće, a ukupno ih je pet. Prva kuća koja je opremljena jeste rodna kuća Petra Kočića, u kojoj smo prikazali njegov život i rad, odnosno putem fotografija i dokumenata smo htjeli to da prikažemo", kazao je Đukanović.\nĐukanović je objasnio da se u toj kući nalaze sve poznate fotografije Petra Kočića, kao i njegova tri rukopisa 'Mrguda', 'Za seljaka' i 'O Bosni'. Pored njegovih fotografija i rukopisa, tu su prikazane takođe i fotografije njegovih junaka, živih ljudi, pa su tu fotografije Tube, Luje iz mlađih i starijih dana, Davida Štrpca, krčevine u kojoj je uhvaćen jazavac, kao i porodice Petra Kočića. Takođe, prikazane su i dvije karte Zmijanja, Zmijanje na osnovu rasprostranjenosti narodne nošnje i Zmijanje na osnovu Kočića iz njegove istoimene pripovijetke.\n"Druga kuća koja je opremljena je dvodijelna dinarska planinska kuća brvnara u kojoj smo prikazali sve ono što treba da sačinjava jednu kuću brvnaru s kraja 19. i početka 20. vijeka. Centralni dio ove kuće je ognjište, oko kojeg se odvijao čitav jedan porodični život. Sve ove kuće su izgrađene u potpunosti od drveta, znači, i zidovi i krovovi, osim podova, koji su zemljani. Kroz treću kuću su prikazani objekti u kojima su stanovali članovi porodice, i simbolično smo je nazvali 'Djevojačka soba', zato što je u njoj prikazano sve ono čime su se bavile djevojke, predmeti koji su služili za obradu vune, za preradu vune, lana i konoplje", izjavio je Đukanović za "Nezavisne".\nSa Đukanovićem smo razgovarali i o posjećenosti rodnog mjesta ovog velikana, a po njegovim riječima, najveća posjećenost je u avgustu zbog popularnog "Kočićevog zbora" na koji dolaze ljudi širom svijeta.\n"Što se tiče posjeta, 'Kočićevo ognjište' još nije zaživjelo pravim sjajem, i dalje je u pripremama formiranja te zbirke i formiranje muzeja na otvorenom koji je posvećen Petru Kočiću, a nadamo se, kada ognjište u potpunosti proradi, da će i posjete da budu adekvatne", zaključio je Đukanović.\nOtvoren Sajam knjige u Banjaluci, počeo praznik pisane riječi


Spektakularna bjekstva iz zatvora u BiH: Među najzanimljivijim dva i iz KPZ-a Luke Bihać | Krupljani.BA\nSpektakularna bjekstva iz zatvora u BiH: Među najzanimljivijim dva i iz KPZ-a Luke Bihać\nSpektakularna bjekstva iz zatvora u našoj zemlji nisu baš učestala pojava, ali se dešavaju. Postoje dva načina da zatvorenici pobjegnu iz zatvora. Najlakše im je da izađu na vikend-dopust, pa se ne vrate. Bijeg „preko ograde“ drugi je način da se dokopaju slobode.\nNo, da pritvorenik prilikom bijega koristi pištolj i puca po zatvoru, kao što je to učinio Amel Sejfović, koji je u nedjelju pobjegao iz KPZ-a Sarajevo, nije zaspisano u historiji bh. zatvora, a kamoli sarajevskog. Također, ovako opširna policijska akcija u potrazi za odbjeglim pritvorenikom nikada u BiH nije pokrenuta, a specifično je to što su u ovom slučaju uhapšena i dvojica zatvorskih čuvara te medicinski tehničar KPZ-a Sarajevo, koji je osumnjičen da je Sejfoviću dao pištolj.\nStražari gledali utakmicu\nPrije Sejfovićevog, bijeg iz sarajevskog zatvora koji je izazvao ovoliko pažnje je onaj Lionela Dumonta (Lajonel Dimon). On je iz sarajevskog zatvora pobjegao u noći sa 26. na 27. maj 1999. godine, samo pet dana uoči privremenog izručenja francuskim istražnim i sudskim vlastima. Francuzi su Dimona teretili da je bio član “bande iz Rubea” (Rou – baix gang), grupe kriminalaca optužnih za niz bombaških napada u Lilu, Francuska, 1996. godine. Ispitivanje Dimona za Francuze bilo je posebno značajno zbog mogućnosti da se u Bosni kriju neki od osumnjičenih za eksploziju u pariskoj podzemnoj željeznici u novembru 1996. godine.\nUpravo sposobnost Dimona da ilegalno i pod međunarodnom potjernicom prelazi iz Lila u Nicu, zatim Pariz i potom se preko Italije vraća u srednju Bosnu, bila je u središtu istrage. Kako su mediji u to vrijeme pisali, tog 26. maja osuđenici u sarajevskom zatvoru gledali su prijenos finala Kupa šampiona u fudbalu između Bajerna i Mančester junajteda. Gdje su tačno bili stražari, jesu li gledali utakmicu s osuđenicima, iako to ne bi smjeli, iako je prošlo 18 godina, nikad još u javnosti nije objavljeno. Dok su drugi osuđenici navijali za svog favorita, Dimon, kojem je pomagao zatvorenik Edin Džihan, ostvarivali su svoj plan pa su prilikom bijega te noći prošli kroz kuhinju, koja je, mimo zatvorskih pravila, bila otključana. U medijima je tada pisano da su željezne rešetke presjekli, najvjerovatnije, aparatom koji im je dostavljen izvana te se prebacili u dio koji pripada sudskim institucijama. Prema ovoj zvaničnoj verziji, u prostorijama Suda u prizemlju zgrade skinuli su željeznu rešetku s prozora, a potom jednostavno išetali na sporednu ulicu. Zvaničnici Ministarstva pravde Vlade Federacije u svojim izjavama nakon bjekstva tvrdili su da je Dimonu pomogao samo zatvorenik Edin Džihan, te da postoji eventualna odgovornost samo jednog stražara u sarajevskom KPZ-u. Dimon je u BiH osuđen na 20 godina zatvora zbog pljačke benzinske pumpe u zeničkom naselju Raspotočje 1997. godine, gdje je jedan policajac ubijen, te zbog napada na prodavnicu oružja Autotech u Zenici, kada je smrtno stradao čuvar radnje.\nNanjušili ga psi\nJedan od interesantnijih bijegova iz zatvora izveden je u septembru 2015. godine. Tada se zatvorenik Aladin Ferhatović iz Tržačke Raštele kod Cazina dokopao slobode, ali ipak nije imao toliko sreće jer ga je je primijetio vlasnik obližnje garaže, gdje se najvjerovatnije privremeno sakrio. Vlasnik je istog trena pozvao policajce iz KPZ-a Luke, kako bi zatvorenika vratili gdje mu je mjesto. Za Ferhatovićem je odmah organizirana filmska potjera, u koju su bili uključeni i psi tragači. Robijaš je nakon dva sata detaljne pretrage pronađen u obližnjem potoku, gdje su ga nanjušili psi, a policajci su ga munjevito savladali. Ferhatovića je cazinska policija uhapsila pet mjeseci ranije, i to zbog sumnje da je pljačkao sportske kladionice u Mostaru.\nPobjegao iz auta\nJoš jedan zatvorenik bihaćkog zatvora izveo je bijeg koji će biti upamćen. Naime, Boris Pajić bio je osuđen na kaznu zatvora od tri godine i četiri mjeseca zbog razbojništva i krađe u Livnu i Tomislavgradu, no bio je u bjekstvu. Uhapšen je u avgustu 2007. godine u Sloveniji, odakle je isporučen bh. vlastima i odmah upućen na izdržavanje zatvorske kazne od tri godine i četiri mjeseca zbog razbojništva i krađe počinjene u Livnu i Tomislavgradu. Tu kaznu je služio prvo u KPZ Zenica, odakle je prebačen u Bihać poslije žalbe na premlaćivanja. S obzirom da se dovodio u vezu kao saučesnik u ubistvu Marka Peraka, radnika benzinske pumpe u Mesihovinama, u novembru 2009. godine dvojica inspektora MUP-a Unsko-sanskog kantona izvela su iz KPZ-a Luke da bi ga odveli na saslušanje. Kada su policajci vozilo zaustavilo na pumpi “Panter”, u naselju Bosanska Otoka, kako bi vozač natočio gorivo, Pajić je iskoristio priliku i pobjegao. Pajić je sumnjičen i za pljačku poslovnice Privredne banke u Glamoču koja se dogodila 2006. godine. Bio je optužen i za krađu automobila, ali je poslije sporazuma sa tužilaštvom u Livnu osuđen na godinu zatvora, s tim da je pristao da svjedoči protiv ostalih optuženih.\nDevet bjegunaca iz Ustikoline\nDevet zatvorenika iz Ustikoline, osuđenih za teška krivična djela, pobunilo se početkom 2009. godine i uz upotrebu oružja pobjeglo s izdržavanje kazne iz zatvora. Osuđenici su u večernjim satima napali i razoružali stražare, jednoga čak i ranili, te se automobilima uputili prema Sarajevu. Sedmerica od devet bjegunaca su Sarajlije, trojica su u zatvoru služili zatvorsku kaznu za ubistvo, a ostali su ležali zbog preprodaje droge, krađa i drugih krivičnih djela. Zajedničkom akcijom pripadnika MUP-a KS i Centra javne bezbjednosti Istočno Sarajevo, tada je najprije uhapšeno pet, a potom još trojica bjegunaca na području Vojkovića i Hrasnice, dok se za posljednjim neko vrijeme tragalo.\nBalto pobjegao iz policije\nOsumnjičeni kradljivac Emir Balto iz Sarajeva u maju 2016. godine pobjegao je iz zgrade Centra javne bezbjednosti Banja Luka, gdje su policajci trebali da ga saslušaju zbog sumnje da je počinio 30 teških krađa. On je uhapšen nekoliko sati nakon bjekstva u blizini hotela Turist u Jajcu. Balto se doslovno išetao iz centralne zgrade banjalučke policije i bez upotrebe sile izašao na glavni ulaz. Odmah je pokrenuta opsežna potraga za bjeguncem, a uhvaćen je nakon nekoliko sati i to zahvaljujući dojavi građana koji su ga uočili ispred hotela s lisicama na rukama i vidjeli ga kako sjeda u automobil Škoda. Policajci su ubrzo zaustavili vozilo, te mu tražili dokumente. Upitali su ga odakle mu lisice na rukama, a on im je rekao da ga je svezala djevojka i da će ga odvezati čim se ponovo sretnu. No, ono što je zanimljivo u Krivčnom zakonu Federacije BiH, klasični bijeg iz zatvora, odnosno ako se zatvorenik išeta iz zatvora ili eventualno ne vrati nakon korištenja vanzavodskih pogodnosti, nije krivično djelo. Nakon što zatvorenik bude ponovo vraćen u zatvor, protiv njega se poduzimaju disciplinske mjere, a sankcija je najčešće smještanje u samicu do maksimalno 20 dana, te ukidanje vanzavodskih pogodnosti ili se eventualno, ako je bio u zatvoru poluotovrenog tipa, šalje u zatvor zatvorenog tipa. Pritvoreniku se mogu izreći zabrane posjeta ili pak neke druge mjere. No, kada je u pitanju slučaj Sejfović, s obzirom da je pucao u zatvoru, on je ipak počinio novo krivično djelo, te će se, najvjerovatnije, protiv njega moći poduzeti i druge sankcije.


@badbunnybasket - Bad Bunny Basket - 📝 Pej Siva potpisao novi ugovor sa Albom iz...\n11 July, 2019 Berlin, Germany\nHahahahahaab pavi kaze pre mesec za zvezdu potpiso slabo se on razume\n🗣Sa i bez njih dvojice - Partizan je dve dimenzije! Dvojac koji je pokrenuo crno-bele kada je Lokosima malo nedostajalo da preokrenu u 4Q. Neverovatna energija koju unose ova dva igrača u igru Partizana koji je maksimalan u Evropi😤💨\n862 0 10 hours ago\n📃KO ĆE NA KLUPU ZVEZDE? Uveliko traje licitacija za budućeg stalnog trenera Crvene Zvezde, pa se samim tim izdvojilo nekoliko imena koja pretenduju ka toj poziciji👇\n🎙Mladi i neiskusni : Vladimir Jovanović & Dušan Alimpijević\nNekako po automatizmu kada Zvezdi zafali igrač ili trener odmah se pogleda 'šta ima' u FMP-u. Takav je bio slučaj i sa Alimpijevićem koji je nakon odlične sezone dobio palicu C. Z., ali nakon jedne burne sezone u ABA ligi razišao se sa upravom. Tako je i sada sa Jovanovićem koji obavlja sjajan posao sa mladim igračima u FMP-u, ali mišljenja su da bi trebao da završi ovu sezonu zajedno sa svim 'klincima' iz rostera(Radanov).\nAlimpijević trenutno nije ozbiljna opcija shodno ulaganjima i očekivanja uprave i navijača za ovu godinu pa on ima najmanje šanse.\n🎙Velike želje : Saša Obradović & Ćavi Paskval\nSaša i Zvezda su kao dugoročne i javne simpatije koje nemaju sreće da se spoje u određenom trenutku jer je uvek onaj drugi zauzet. Na leto je to bila Zvezda, sada je to Saša. Nije nemoguć snecarijo, ali da li je Saša toliki zaljubljen da uradi sve po pitanju ljubavi, pa i ostavi dobro započet posao u Monaku? Teško za očekivati.\nIskusni i trofejni Španac bio bi možda idealno rešenje za ivaj roster Zvezde. Košarkaški pismen i autoritativan bio bi šlag na torti ove ekipe, međutim u svakoj priči ima 'ali', a u ovoj su finansije. Paskval je nakon Barse tipičan plaćenik koji pristaje na dogovor samo ako se ispune njegovi uslovi. Godine prolaze, Ćaviju cena ne raste, Zvezda se uzdiže na sceni EL pa pozitivan epilog i nije nemoguć.\n🎙Prinudno rešenje : Andrija Gavrilović\nDrugu godinu pomoćni trener CZ, međutim nema iskustva vođenja tima kao glavni trener pa se samim tim njegove šanse smanjuju na malte ne 0%, pre svega zbog ulaganja i očekivanja.\nŠta vi mislite, koga vi očekujete? 👀\n730 0 14 hours ago\nTomićev otkaz ipak prihvaćen, da li se sprema povratak otpisanog?👀\n484 0 21 October, 2019\n481 0 21 October, 2019\n729 0 21 October, 2019\n890 0 20 October, 2019\n1,337 0 20 October, 2019\n552 0 20 October, 2019\n1,045 0 20 October, 2019\n976 0 19 October, 2019\n992 0 18 October, 2019\n1,286 0 17 October, 2019\n742 0 17 October, 2019\n1,427 0 17 October, 2019\n1,110 0 17 October, 2019